hotchpotch/miracl-hf-unified huggingface dataset:
ข่ายประสาทแขน
ข่ายประสาทเบรเคียล หรือ ข่ายประสาทแขน () เป็นการจัดเรียงตัวของเส้นประสาทที่ออกมาจากกระดูกสันหลังท่อนที่ C5 ถึง T1 ผ่านมายังคอ รักแร้ และไปยังแขน
ข่ายประสาทแขนทำหน้าที่รับและส่งสัญญาณประสาททั้งหมดไปยังแขนทั้งแขน ยกเว้นกระแสประสาทของกล้ามเนื้อสองมัด ได้แก่ กล้ามเนื้อทราพีเซียส (trapezius) ซึ่งเลี้ยงโดยเส้นประสาทสมองคู่ที่ 11 spinal accessory nerve และบางส่วนของผิวหนังบริเวณรักแร้ ซึ่งเลี้ยงโดย intercostobrachialis nerve
ดังนั้นการมีรอยโรคที่ข่ายประสาทนี้สามารถทำให้เกิดการทำงานผิดปกติของแขนได้
เวียดนามแอร์ไลน์
เวียดนาม แอร์ไลน์ (เวียดนาม: Tổng công ty Hàng không Quốc gia Việt Nam) เป็นสายการบินแห่งชาติของประเทศเวียดนาม เดิมเป็นหน่วยงานของรัฐ ก่อนที่จะแปรรูปกิจการมาเป็นเวียดนาม แอร์ไลน์ คอร์ปอเรชั่น ในปีพ.ศ. 2538 จากการจัดอันดับของสกายแทร็กให้อยู่ในระดับ 3 ดาว
ในวันที่ 10 มิถุนายน พ.ศ. 2553 เข้าร่วมเป็นสมาชิกพันธมิตรสายการบินสกายทีม นับเป็นสายการบินเดียวจากภูมิภาคเอเชียตะวันออกเฉียงใต้ที่เข้าเป็นสมาชิก
ณ มกราคม พ.ศ. 2550 อายุการใช้งานเฉลี่ยของฝูงบินของเวียดนาม แอร์ไลน์ คือ 6.3 ปี
เม็ดเลือดขาว
เม็ดเลือดขาว () เป็นเซลล์ของระบบภูมิคุ้มกันซึ่งคอยป้องกันร่างกายจากทั้งเชื้อก่อโรคและสารแปลกปลอมต่างๆ เม็ดเลือดขาวมีหลายชนิด ทั้งหมดเจริญมาจาก pluripotent cell ในไขกระดูกที่ชื่อว่า hematopoietic stem cell เซลล์เม็ดเลือดขาวเป็นเซลล์ที่พบได้ทั่วไปในร่างกาย รวมไปถึงในเลือดและในระบบน้ำเหลือง
จำนวนของเซลล์เม็ดเลือดขาวในเลือดมักใช้เป็นข้อบ่งชี้ของโรคและการดำเนินไปของโรค โดยปกติแล้วในเลือดหนึ่งลิตรจะมีเซลล์เม็ดเลือดขาวอยู่ประมาณ 4×10 ถึง 11×10 เซลล์ รวมเป็นเซลล์ประมาณ 1% ในเลือดของคนปกติ ในบางสภาวะ เช่น ลูคีเมีย (มะเร็งเม็ดเลือดขาว) จำนวนของเซลล์เม็ดเลือดขาวจะมีปริมาณได้มากกว่าปกติ หรือในภาวะ leukopenia จำนวนของเซลล์เม็ดเลือดขาวก็จะน้อยกว่าปกติ คุณสมบัติทางกายภาพของเซลล์เม็ดเลือดขาว เช่น ปริมาตร conductivity และ granularity อาจเปลี่ยนแปลงไประหว่างการกระตุ้นเซลล์ การเจริญของเซลล์ หรือการมีเซลล์มะเร็งเม็ดเลือดขาว
ด้วยเกล้า
ด้วยเกล้า เป็นภาพยนตร์ไทยที่ออกฉายในปี พ.ศ. 2530 กำกับและเขียนบทโดย บัณฑิต ฤทธิ์ถกล เพื่อเฉลิมพระเกียรติพระบาทสมเด็จพระเจ้าอยู่หัว รัชกาลที่๙ เนื่องในโอกาสฉลองสิริราชสมบัติครบ 40 ปี ในปี พ.ศ. 2529 และพระราชพิธีมหามงคลเฉลิมพระชนมพรรษา ๕ รอบ ๕ ธันวาคม ๒๕๓๐ นำแสดงโดย จรัล มโนเพ็ชร , จินตหรา สุขพัฒน์ , สันติสุข พรหมศิริ ได้รับรางวัลภาพยนตร์เกียรติยศแนวสร้างสรรค์ยอดเยี่ยม ประจำปี พ.ศ. 2530 และรางวัลเพลงนำภาพยนตร์ยอดเยี่ยม พ.ศ. 2530
ในปี พ.ศ. 2549 สมาคมผู้กำกับภาพยนตร์ไทย ร่วมกับ บริษัทไฟว์สตาร์ โปรดักชั่น จำกัด ได้นำภาพยนตร์เรื่อง “ด้วยเกล้า” กลับมาฉายอีกครั้งในโรงภาพยนตร์ โดยได้ปรับปรุงคุณภาพเสียงเป็นระบบดอลบี ดิจิตอล 5.1 และบันทึกเสียงใหม่บางส่วน การจัดฉายภาพยนตร์ครั้งนี้เพื่อเป็นส่วนหนึ่งในงานฉลองสิริราชสมบัติครบ ๖๐ ปี พุทธศักราช ๒๕๔๙ ตั้งแต่วันที่ 9 กันยายน พ.ศ. 2549 โดยรายได้ในสัปดาห์แรกทั้งหมด นำสมทบทุนมูลนิธิชัยพัฒนา
เสาคำ (จรัล มโนเพ็ชร) ชาวนาจากภาคเหนือเก็บเมล็ดข้าวพระราชทานได้ไป 1 กำเล็กๆ จากพระราชพิธีจรดพระนังคัลแรกนาขวัญในวันพืชมงคล ที่ท้องสนามหลวง ในปีแรกที่พระบาทสมเด็จพระเจ้าอยู่หัว รัชกาลที่ ๙ พระราชทานข้าวเปลือกจากแปลงทดลองในวังสวนจิตรลดา (ในเหตุการณ์จริง ปีแรกที่พระบาทสมเด็จพระเจ้าอยู่หัว รัชกาลที่ ๙ พระราชทานเมล็ดพันธุ์ข้าว อยู่ในช่วงประมาณ พ.ศ. 2505-2507)
ด้วยความรักเทิดทูนและศรัทธาใน “ข้าวของพ่อ” เขาหว่านข้าวเหล่านั้นลงในผืนดินที่แห้งแล้ง ท่ามกลางความดูหมิ่นจากคนในครอบครัว ธรรมชาติที่โหดร้าย และความไร้น้ำใจของนายทุน
ด้วย ฝนหลวง ซึ่งเปรียบเสมือน “น้ำพระทัยของในหลวง” เสาคำกลับมายืนหยัดได้ด้วยผลผลิตที่งดงาม ดวงตาที่เปี่ยมประกายความสุข และรวงข้าวสุกอร่ามเต็มอ้อมแขน
ภาพยนตร์เรื่องนี้ เป็นภาพยนตร์ไทยเพียงเรื่องเดียวที่ ทรงพระกรุณาโปรดเกล้าฯ พระราชทานเพลงพระราชนิพนธ์ จำนวน 9 เพลงมาใช้ในเรื่องคือ 
เพลงพระราชนิพนธ์ในเรื่อง เรียบเสียงประสานโดย พระเจนดุริยางค์, หม่อมหลวงอัศนี ปราโมช และปราจีน ทรงเผ่า ดนตรีประกอบ แต่งโดย ดำรงค์ ธรรมพิทักษ์
คณะองคมนตรี
คณะองคมนตรี () คือ กลุ่มบุคคลที่ให้คำปรึกษาแก่ประมุขแห่งรัฐ โดยทั่วไปในประเทศที่ปกครองแบบราชาธิปไตย
ในภาษาอังกฤษ คำว่า "privy" หมายถึง "ส่วนตัว" หรือ "ลับ" ดังนั้นแรกเริ่มเดิมที privy council คือคณะที่ปรึกษาที่ใกล้ชิดที่สุดของกษัตริย์ที่ให้คำปรึกษาที่รักษาเป็นความลับในเรื่องกิจการรัฐ
ประเทศที่มีสภาองคมนตรีหรือองค์กรเทียบเท่าในปัจจุบัน เช่น สหราชอาณาจักรบริเตนใหญ่และไอร์แลนด์เหนือ, ประเทศแคนาดา, ราชอาณาจักรเดนมาร์ก, ราชอาณาจักรตองกา และ ราชอาณาจักรไทย
จาการ์ตา คอมมอนส์
จาการ์ตา คอมมอนส์ (Jakarta Commons) เป็นหนึ่งในโครงการย่อยของโครงการจาการ์ตาภายใต้การกำกับดูแลของมูลนิธิซอฟต์แวร์อะแพชี จุดมุ่งหมายของคอมมอนส์คือต้องการเผยแพร่ซอฟต์แวร์จาวาที่เป็นโอเพนซอร์สและสามารถนำกลับมาใช้ใหม่ได้ (reusable) ส่วนมากจะเป็นแพ็กเกจในรูปแบบ JAR พร้อมเอกสารการใช้งาน เพื่อนำเข้าลงในเครื่องมือช่วยเขียนโปรแกรมแล้วใช้งานได้ทันที คอมมอนส์แบ่งออกเป็น 3 กลุ่มใหญ่ๆ ได้แก่ คอมมอนส์สมบูรณ์ (Commons Proper) คอมมอนส์ทดลอง (Commons Sandbox) และคอมมอนส์พักการพัฒนา (Commons Dormant)
คอมมอนส์สมบูรณ์ สร้างขึ้นมาเพื่ออุทิศให้สำหรับการสร้างสรรค์และการดูแลรักษาคอมโพเนนต์บนแพลตฟอร์มจาวา คอมมอนส์สมบูรณ์เป็นแหล่งซอฟต์แวร์เพื่อการทำงานและการใช้ข้อมูลร่วมกันระหว่างนักพัฒนาซอฟต์แวร์ที่ใช้ซอฟต์แวร์ในโครงการจาการ์ตา ผู้พัฒนาตัวคอมมอนส์จะพยายามกำหนดการเรียกใช้ไลบรารีอื่นให้น้อยที่สุด ซึ่งจะทำให้คอมมอนส์ใช้งานง่าย ยิ่งไปกว่านั้น คอมโพเนนต์ในคอมมอนส์จะรักษาส่วนต่อประสาน (interface) ให้เสถียรมากที่สุดเท่าที่จะทำได้ เพื่อให้ผู้ที่ใช้ซอฟต์แวร์ในโครงการจาการ์ตาอื่นๆ สามารถนำคอมมอนส์ไปใช้ได้โดยไม่ต้องกังวลกับการเปลี่ยนแปลงการทำงานภายในในอนาคต
ในเดือนสิงหาคม ค.ศ. 2006 มีมากกว่า 30 โครงการที่จัดอยู่ในคอมมอนส์สมบูรณ์ และสามารถแบ่งออกเป็น 5 หมวดหมู่ย่อย
ดูรายชื่อโครงการทั้งหมดที่เป็นคอมมอนส์สมบูรณ์ในปัจจุบันได้ที่หน้านี้
คอมมอนส์ทดลอง เป็นพื้นที่สำหรับพัฒนาและทดลองคอมโพเนนต์ที่ยังไม่บรรจุเป็นคอมมอนส์สมบูรณ์ และจะบรรจุคอมโพเนนต์นั้นเมื่อได้รับการรับรองจากสมาชิกในโครงการจาการ์ตาคนอื่นๆ และได้รับการพัฒนาถึงขั้นระดับมาตรฐานแล้ว
ดูรายชื่อโครงการทั้งหมดที่เป็นคอมมอนส์ทดลองในปัจจุบันได้ที่หน้านี้
คอมมอนส์พักการพัฒนา เป็นกลุ่มคอมโพเนนต์ที่ได้ประกาศว่าจะไม่มีการพัฒนาต่อในอนาคตอันใกล้ด้วยสาเหตุบางประการ คอมโพเนนต์เหล่านี้อาจสามารถนำไปใช้ได้ แต่ก็ต้องนำไปแปลโปรแกรมและสร้างด้วยตัวเอง
ดูรายชื่อโครงการทั้งหมดที่เป็นคอมมอนส์พักการพัฒนาในปัจจุบันได้ที่หน้านี้
เจมส์ เฮอร์เรียต
เจมส์ เฮอร์เรียต เป็นนามปากกาของนายสัตวแพทย์ เจมส์ อัลเฟรด (อัลฟ์) ไวจ์ () (3 ตุลาคม 1916 – 23 กุมภาพันธ์ 1995) เขาเป็นผู้เขียนหนังสือเกี่ยวกับสัตว์และการรักษาสัตว์หลายเล่มที่ติดอันดับหนังสือขายดี และได้รับการแปลเป็นภาษาไทย โดยปาริฉัตร เสมอแข และจัดพิมพ์โดยสำนักพิมพ์ผีเสื้อ
เนื้อหาส่วนใหญ่ที่ปรากฏในหนังสือของเขาจะเกิดขึ้นในมณฑล ยอร์คเชอร์ ในตอนเหนือของประเทศอังกฤษ สถานที่ที่เขาเริ่มทำงานหลังจากจบการศึกษาจากมหาวิทยาลัยกลาสโกว์ และอาศัยอยู่จนกระทั่งเสียชีวิต
เจมส์ ไวจ์ ได้รับพระราชทานเครื่องราชอิสริยาภรณ์แห่งราชอาณาจักรบริเตน (OBE) ชั้น Officer เมื่อปี ค.ศ. 1979จัดพิมพ์โดยสำนักพิมพ์ผีเสื้อ และได้ทำการจัดเรียงตอนใหม่ต่างจากที่พิมพ์ในอังกฤษ
ต่อมามีการรวมเล่มและจัดพิมพ์ในชื่อใหม่
และหนังสือที่แปลจาก "James Herriot's Cat Stories"
จิตติ ติงศภัทิย์
ศาสตราจารย์พิเศษ จิตติ ติงศภัทิย์ (16 มีนาคม พ.ศ. 2451 – 3 มีนาคม พ.ศ. 2538) เป็นนักกฎหมายชาวไทย รับตำแหน่งองคมนตรีตั้งแต่ปี 2527 ถึง 2538 และถึงแก่อสัญกรรมในตำแหน่ง
จิตติประสิทธิ์ประสาทวิชากฎหมายมาเป็นเวลานานจนได้รับยกย่องเป็นปรมาจารย์แห่งวงการกฎหมายไทย และได้รับการกล่าวขานว่า ตั้งมั่นอยู่ในความบริสุทธิ์ยุติธรรม
จิตติเกิดที่อำเภอสัมพันธวงศ์ จังหวัดพระนคร บิดาชื่อ ทองจีน ติงศภัทิย์ มารดาชื่อละม้าย ติงศภัทิย์ มีน้องสาวชื่อ สำเนียง
บิดาของจิตติเสียชีวิตไปตั้งแต่จิตติอายุได้เพียง 4 ขวบ มารดาได้เริ่มสอนหนังสือให้ตั้งแต่ก่อนเข้าโรงเรียน จากนั้น ได้รับการศึกษาจากโรงเรียนครูเชย สมรสกับ คุณหญิงตลับ (โล่ห์สุวรรณ) ติงศภัทิย์ เภสัชศาสตร์บัณฑิตจากจุฬาลงกรณ์มหาวิทยาลัย บุตรีนายร้อยเอกหลวงมลายบรจักร (บุญมี โล่ห์สุวรรณ) และนางจรูญ มลายบรจักร (จรูญ โล่ห์สุวรรณ) เมื่อ
วันที่ 30 มกราคม พ.ศ. 2489 มีบุตร-ธิดา เป็น ชาย 1 หญิง 5 คือรับราชการเป็นพนักงานอัยการในกรมอัยการ กระทรวงมหาดไทย ตั้งแต่ พ.ศ. 2471 และได้โอนย้ายมารับราชการเป็นข้าราชการฝ่ายตุลาการศาลยุติธรรม ต่อมาใน พ.ศ. 2512 จึงลาออกจากราชการเพราะรับราชการนาน ในตำแหน่งผู้พิพากษาหัวหน้าคณะในศาลฎีกา และได้ดำรงตำแหน่งผู้อำนวยการสำนักงานกฎหมาย (ปัจจุบันคือฝ่ายกฎหมาย) ธนาคารแห่งประเทศไทย จนเกษียณอายุราชการที่ธนาคารแห่งประเทศไทย หลังจากนั้นได้ดำรงตำแหน่งสำคัญต่างๆ ดังนี้
นอกจากนี้ ท่านยังได้รับการประกาศให้เป็น “นักกฎหมายดีเด่น” โดยสมาคมนิติศาสตร์ มหาวิทยาลัยธรรมศาสตร์ 2526 และนักวิจัยดีเด่นแห่งชาติ ประจำปี 2533 กลุ่มสาขานิติศาสตร์ตำรากฎหมายดังกล่าวของศาสตราจารย์จิตติ ติงศภัทิย์ ยังคงใช้เป็นตำรามาตรฐานทางด้านกฎหมาย และได้รับการอ้างอิงเรื่อยมาในปัจจุบัน โดยเฉพาะตำรากฎหมายแพ่งและพาณิชย์และคำอธิบายประมวลกฎหมายอาญา ทั้งสามภาค
ศาสตราจารย์จิตติ ติงศภัทิย์ ได้เคยกล่าววลีอมตะไว้ว่า “ นักกฎหมายต้องมีความบริสุทธิ์ และมี ความยุติธรรมเป็นเป้าหมาย” ท่านเป็นผู้ริเริ่มการเรียนการสอนวิชาหลักวิชาชีพนักกฎหมาย ในมหาวิทยาลัยธรรมศาสตร์ และในเรื่องการใช้หลักรัฐศาสตร์หรือนิติศาสตร์ในการปกครองบ้านเมืองและตัดสินคดีนั้น โดยท่านได้เคยกล่าวไว้ว่า “ก่อนที่จะออกกฎหมายผู้ตรากฎหมายต้องดูข้อ เท็จจริงแวดล้อมของสังคมซึ่งก็ต้องใช้หลักรัฐศาสตร์ในการพิจารณาเพื่อให้ กฎหมายเป็นกลไกที่มีประสิทธิภาพสามารถแก้ปัญหาของสังคมได้ แต่เมื่อกฎหมายมีผลใช้บังคับแล้วการวินิจฉัยตัดสินคดีก็ต้องใช้กฎหมายคือ ใช้หลักนิติศาสตร์เป็น justice under law จะมาใช้หลักรัฐศาสตร์ในการตัดสินคดีไม่ได้”
เหตุเกิด...ที่เฉลียง
เหตุเกิด...ที่เฉลียง คือชื่อการแสดงคอนเสิร์ตของวงเฉลียง แสดงที่อิมแพค อารีนา เมืองทองธานี ในวันเสาร์ที่ 30 มิถุนายน 2550 สองรอบในเวลา 13.00 น. และ 19.00 น. มีความยาวประมาณ 4 ชั่วโมง มีจุดประสงค์เพื่อหารายได้ให้กับสมาคมนิสิตเก่าคณะสถาปัตยกรรมศาสตร์ จุฬาลงกรณ์มหาวิทยาลัย และสนับสนุนด้านการศึกษาของคณะ ภายใต้นิยาม "ดนตรีบำบัด ถาปัดจัด เฉลียงโชว์"
ลูกๆของนักแสดงมีรูปแบบแตกต่างจากคอนเสิร์ตเฉลียงครั้งอื่นๆ คือเฉลียงปรากฏตัวบนเวทีส่วนใหญ่ไม่พร้อมกัน เฉลียงยืนอยู่บนเวทีทั้งหกคนพร้อมกันในช่วงท้ายคอนเสิร์ต มีการแสดงเดี่ยวของสมาชิกแต่ละคนและร่วมกับแขกรับเชิญ บทเพลงหลายบทเพลงที่ใช้แสดงมีการเรียบเรียงดนตรีใหม่ นอกจากนั้นก่อนการเริ่มการแสดงยังเปิดโอกาสให้แฟนๆ ส่งข้อความขึ้นไปคุยกับวงเฉลียงบนหน้าจอด้วย รายชื่อบทเพลงที่แสดงในที่นี้ยังไม่สมบูรณ์ และการจัดเรียงอาจยังไม่ถูกต้องนิติพงษ์แสดงร่วมกับศิรินทิพย์
ศิรินทิพย์
นิติพงษ์กับภูษิต
เกียรติศักดิ์แสดงเดี่ยว
เกียรติศักดิ์และวิยะดา
วัชระและภูษิต
วัชระ นิติพงษ์ เกียรติศักดิ์ ภูษิต และ ลูกๆ
วงลอร์นดรี
ศุแสดงเดี่ยว
ศุร่วมกับนครินทร์
ฉัตรชัยแสดงเดี่ยว
เกียรติและสัญญา
เฉลียงทั้งหกคน
อังกอร์
อะแพชี ทอมแคต
อะแพชี ทอมแคต (Apache Tomcat) เป็นโปรแกรมบรรจุเว็บ (web container) ที่พัฒนาโดยมูลนิธิซอฟต์แวร์อะแพชี ทอมแคตใช้ข้อกำหนดของเซิร์ฟเลตและเจเอสพีจากซันไมโครซิสเต็มส์มาเป็นต้นแบบในการทำงาน ซึ่งกำหนดสภาพแวดล้อมสำหรับโค้ดจาวาเพื่อทำงานบนเว็บเซิร์ฟเวอร์ นอกจากนั้นทอมแคตได้เพิ่มเครื่องมือสำหรับการจัดการการตั้งค่าที่เก็บในรูปแบบแฟ้มเอกซ์เอ็มแอล และมีโปรแกรม HTTP เซิร์ฟเวอร์อยู่ในตัวเอง
อะแพชี ทอมแคต เคยเป็นโครงการย่อยของโครงการจาการ์ตา แต่ปัจจุบันได้แยกตัวออกมาเป็นโครงการหลักของมูลนิธิซอฟต์แวร์อะแพชี
ทอมแคตเป็นเว็บเซิร์ฟเวอร์ที่รองรับเซิร์ฟเลตและเจเอสพี โดยทำงานร่วมกับตัวแปลโปรแกรมชื่อ ทอมแคต แจสเปอร์ (Tomcat Jasper) ในการแปลงเจเอสพีให้กลายเป็นเซิร์ฟเลตก่อนนำไปประมวลผล
เอนจินเซิร์ฟเลตของทอมแคตนั้นมักทำงานร่วมกับ อะแพชี เว็บเซิร์ฟเวอร์ (Apache HTTP Server) หรือโปรแกรมเว็บเซิร์ฟเวอร์อื่นๆ หรือสามารถตั้งตัวเป็นเซิร์ฟเวอร์เอกเทศก็ได้ ซึ่งในการพัฒนาก่อนหน้านี้มีแนวความคิดว่า เมื่อทอมแคตทำงานเป็นโปรแกรมที่ทำงานโดดเดี่ยว (standalone) จะเหมาะกับสภาพแวดล้อมที่ไม่ต้องการความรวดเร็วและการดูแลธุรกรรม (transaction) มากนัก อย่างไรก็ตามแนวความคิดดังกล่าวไม่มีอีกต่อไป เนื่องจากทอมแคตได้เพิ่มประสิทธิภาพเป็นเซิร์ฟเวอร์ที่รองรับสภาพแวดล้อมที่มีการจราจรหนาแน่นสูง
ทอมแคตสามารถทำงานได้ข้ามระบบปฏิบัติการ เพียงแค่ต้องการจาวารันไทม์เอนไวรอนเมนต์ (Java Runtime Environment) เท่านั้น
สมาชิกของมูลนิธิซอฟต์แวร์อะแพชีและอาสาสมัครอิสระจะเป็นผู้ช่วยพัฒนาและดูแลรักษาทอมแคต ผู้ใช้ทั่วไปสามารถเข้าถึงทั้งซอร์สโค้ดและซอฟต์แวร์ที่แปลแล้วของทอมแคตภายใต้สัญญาอนุญาตอะแพชี (Apache License) รุ่นแรกของทอมแคตที่เผยแพร่สู่สาธารณะเริ่มต้นที่ 3.0.x (ซึ่งรุ่นก่อนหน้านี้เป็นการเผยแพร่ภายในซันไมโครซิสเต็มส์เท่านั้น ไม่ออกสู่สาธารณะ) และรุ่น 6.0.13 เป็นรุ่นล่าสุดที่เสถียรในสายรุ่น 6.0.x ตามข้อกำหนดเซิร์ฟเลตรุ่น 2.5 ในปี ค.ศ. 2007
การอธิบายคร่าวๆ เกี่ยวกับลักษณะสำคัญที่แตกต่างระหว่างรุ่นสามารถดูได้ที่เว็บไซต์ของมูลนิธิ
ล้อแม็ก
ล้อแม็ก (mag wheel) หรือ ล้ออัลลอย ชื่อเต็มคือ ล้อแม็กนีเซียมอัลลอย (magnesium alloy wheel) ในไทยนิยมเรียกว่า ล้อแม็กซ์ (max wheel) เป็นลักษณะล้อสำหรับรถยนต์ทำจากอัลลอยวัสดุผสมจากแม็กนีเซียม ซึ่งมีลักษณะเด่นแตกต่างจากล้อรถยนต์เหล็กทั่วไปที่มีน้ำหนักที่เบากว่า รวมถึงการนำความร้อนที่ดีกว่าซึ่งทำให้ลดปัญหาการเบรกไม่อยู่ได้ส่วนหนึ่ง นอกจากนี้ ยังมีความสวยงามของตัวล้อที่แตกต่างจากล้อทั่วไป
ล้อแม็กผลิตจากการหลอมในขั้นตอนเดียวของอัลลอยของแม็กนีเซียม ZK60 และ MA-14
ล้ออัลลอยที่ผลิตจากอะลูมิเนียม บางครั้งก็ถูกเรียกรวมว่า "ล้อแม็ก" ถึงแม้ว่าไม่ได้มีแม็กนีเซียมเป็นส่วนผสมก็ตาม
1. ล้อแม็กเหล็ก หรือ ล้อแม็กกะทะ
2. ล้อแม็กแท้ หรือ ล้อแม็กนีเซียมอัลลอย (Magnesium Alloy Wheel)
3. ล้อแม็กอลูมินั่มอัลลอย (Aluminum Alloy Wheel)
อ้างอิงจาก
http://www.thaimagwheels.com/ล้อแม็กมีกี่แบบ/
ทอมแคต แคทาลินา
ทอมแคต แคทาลินา () เป็นชื่อของโปรแกรมบรรจุเซิร์ฟเลตที่ใช้ในอะแพชี ทอมแคตตั้งแต่รุ่น 4.x ขึ้นไป พัฒนาโดยมูลนิธิซอฟต์แวร์อะแพชี โดยทอมแคตนั้นจะนำข้อกำหนดของซันไมโครซิสเต็มส์สำหรับเซิร์ฟเลตและเจเอสพีไปใช้ ซึ่งเป็นเทคโนโลยีบนเว็บที่สำคัญของแพลตฟอร์มจาวา ผู้ที่สร้างและออกแบบแคทาลินาคือ เครก แม็กแคลนาฮาน (Craig McClanahan)
ประวัติ ปัตตพงศ์
ใน พ.ศ. 2493 หลวงธรรมนูญวุฒิกร (นายประวัติ ปัตตพงศ์) และผู้มีใจรักกีฬาแบดมินตันกลุ่มหนึ่ง อาทิ นายยง อุทิศกุล, นายณัติ นิยมวานิช ได้ร่วมก่อตั้งสมาคมแบดมินตันแห่งประเทศไทยขึ้น พร้อมกับเรียนเชิญพระยาจินดารักษ์ (นายจำลอง สวัสดิชูโต) มาเป็นนายกสมาคมแบดมินตันแห่งประเทศไทยคนแรก
นายประวัติ ปัตตพงศ์ จบการศึกษาสาขาวิชานิติศาสตร์ จากมหาวิทยาลัยธรรมศาสตร์ และดำรงตำแหน่งประธานศาลฎีกา ตั้งแต่วันที่ 15 ตุลาคม พ.ศ. 2505 - 1 ตุลาคม พ.ศ. 2506 ก่อนหน้านายสัญญา ธรรมศักดิ์
นายประวัติ ปัตตพงศ์ สมรสกับนางอวยพร ปัตตพงศ์
โซนิคโครนิเคิลส์: เดอะดาร์คบราเธอร์ฮู้ด
โซนิคโครนิเคิลส์: เดอะดาร์คบราเธอร์ฮู้ด () เป็นเกมเล่นตามบทบาทของเครื่องนินเทนโด DS ผลิตโดยเซก้าและBioWare โดยมีโครงเรื่องมาจากเกมชุดโซนิคเดอะเฮดจ์ฮ็อก
"โซนิคโครนิเคิลส์: เดอะดาร์คบราเธอร์ฮู้ด" เป็นเกมเล่นตามบทละครที่ใช้สไตลัสในการควบคุมอย่างเต็มที่ ตัวเกมจะไม่มีระบบพบศัตรูแบบสุ่มโดยผู้เล่นจะเห็นศัตรูเดินไปมาในฉากแผนที่ รูปแบบการต่อสู้จะเป็นแบบตัดฉากต่อสู้ โดยมีสมาชิกร่วมทีมได้ 4 คน การต่อสู้เป็นแบบผลัดกันเล่น ตัวละครแต่ละตัวจะมีความสามารถพิเศษเป็นของตัวเอง
เกมใช้ระบบ Fatigue Points (ค่าความเหนื่อย) คล้ายคลึงกับ Magic Points ในเกมเล่นตามบทบาททั่วๆไป นอกจากนั้นตัวเกมยังมีแหวนเป็นหน่วยเงินในเกมซึ่งสามารถใช้ในการซื้อท่าพิเศษได้ โดยการใช้งานคล้ายคลึงกับอีลีทบีทเอเจนท์ส อีกทั้งเมื่อได้เลเวลที่เพิ่มขึ้นจะสามารถเลือกค่าสถานะที่ต้องการให้พัฒนาได้
ตัวเกมดำเนินเรื่องในสองโลก คือโลกปกติและ"โลกมืด" นอกจากนั้นยังมีระบบภารกิจย่อยและภาพคั่นฉากแบบแอนิเมชัน มีการนำเพลงประกอบเดิมมาใช้ใหม่และบทสนทนาแบบเลือกตอบ
โซนิคไปพักพร้อนสองปีหลังจากเสร็จศึกกับดร.เอ็กแมน วันหนึ่งเทลส์ติดต่อโซนิคและบอกว่านัคเคิลส์ถูกลักพาตัวไปโดยกลุ่มที่เรียกเรียกมารูเดอร์สและคาออสเอเมอรัลด์ 6 เม็ดหายไป
วิกรม กรมดิษฐ์
วิกรม กรมดิษฐ์ เป็นนักธุรกิจและนักเขียนชาวไทย ผู้ก่อตั้งและประธานกรรมการบริหาร (CEO) บมจ. อมตะ คอร์ปอเรชัน เจ้าของโครงการนิคมอุตสาหกรรม 3 แห่งในประเทศไทย ปัจจุบันเป็นนักเขียนและใช้ชีวิตอยู่ที่ดงกุฎาคาร เขาใหญ่ จังหวัดนครราชสีมา
วิกรม กรมดิษฐ์ เกิดเมื่อวันอังคารที่ 17 มีนาคม พ.ศ. 2496 เวลา 24.00 น. ที่ตลาดท่าเรือจังหวัดกาญจนบุรี บรรพบุรุษสืบเชื้อสายมาจากชาวจีนแคะ หรือฮากก้า ซึ่งอพยพมาตั้งถิ่นฐานอยู่ในชุมชนท่าเรือเมื่อ 150 กว่าปีมาแล้ว นอกจากนี้เขายังมีเชื้อสายมอญจากยาย เขาเป็นบุตรชายคนโตของตระกูล มีน้องมารดาเดียวกันและต่างมารดา 23 คน จบการศึกษาจากมหาวิทยาลัยแห่งชาติไต้หวัน มีความสนใจการค้าตั้งแต่ยังเล็ก โดยรับช่วงต่อกิจการร้านถั่วคั่วจากป้า ขณะเรียนอยู่ชั้นประถมศึกษาปีที่ 3 จนเมื่อเรียนจบปริญญาตรีกลับมาเปิดบริษัท วี แอนด์ เค คอร์ปอเรชั่น จำกัด ซึ่งเป็นธุรกิจนำเข้า - ส่งออก เมื่อปี พ.ศ. 2518 ต่อมาหันมาบุกเบิกธุรกิจด้านนิคมอุตสาหกรรม 3 แห่งของประเทศไทยและ 2 แห่งในประเทศเวียดนาม มูลค่าการลงทุนกว่า 7 แสนล้านบาท มีพนักงาน 200,000 คน และโรงงานกว่า 850 โรง
ปัจจุบันดำรงตำแหน่งเป็นประธานเจ้าหน้าที่บริหาร (CEO) บริษัท อมตะ คอร์ปอเรชัน จำกัด (มหาชน) และประธานมูลนิธิอมตะ ตลอดจนสนใจการเขียนหนังสือเพื่อถ่ายทอดประสบการณ์ชีวิตให้ประโยชน์แก่อนุชนรุ่นหลัง ในปี 2549 ถึง 2551 ได้รับการจัดอันดับจากนิตยสารฟอร์บส์ให้ติดอันดับ 40 มหาเศรษฐีในเมืองไทย และในปี 2551 Foreign Direct Investment magazine (fDi) ในเครือของFinancial Times Group จากลอนดอน ได้มอบรางวัล fDi Personality of the Year 2008-Asia ปัจจุบันใช้ชีวิตอยู่ในต่างจังหวัด
วิกรม กรมดิษฐ์ เคยดำรงตำแหน่งที่ปรึกษารัฐมนตรีว่าการกระทรวงวิทยาศาสตร์ เทคโนโลยีและสิ่งแวดล้อม ในปี พ.ศ. 2535 ถึงปี พ.ศ. 2536 และที่ปรึกษารัฐมนตรีช่วยว่าการกระทรวงอุตสาหกรรม ในปี พ.ศ. 2536 ถึงปี พ.ศ. 2538 ในรัฐบาลของนายชวน หลีกภัย
ต่อมาในปี พ.ศ. 2554 เขาถูกกล่าวถึงในแวดวงการเมืองอีกครั้ง เมื่อมีการทำนายของหมอดูว่าเขาอาจจะได้รับตำแหน่งนายกรัฐมนตรี และในปี พ.ศ. 2557 เขาถูกนายณัฐวุฒิ ใสยเกื้อ รัฐมนตรีช่วยว่าการกระทรวงพาณิชย์ และแกนนำ นปช. กล่าวถึงว่าจะเป็นนายกรัฐมนตรีคนกลาง แต่เขาได้ปฏิเสธ ก่อนที่จะมีการรัฐประหารโดยคณะรักษาความสงบแห่งชาติ (คสช.) อันมีพลเอก ประยุทธ์ จันทร์โอชา เป็นหัวหน้าคณะ เมื่อวันที่ 22 พฤษภาคม 2557
เนย
เนย () เป็นผลิตภัณฑ์ที่ทำมาจากนม แบ่งเป็น เนยเหลว และเนยแข็ง
ทอม ดันดี
ทอม ดันดี เดิมมีชื่อจริงว่า พันทิวา ภูมิประเทศ ปัจจุบันใช้ชื่อว่า ธานัท ธนวัชรนนท์ เกิดเมื่อ พ.ศ. 2502 เป็นชาวอำเภอท่ายาง จังหวัดเพชรบุรี มีชื่อเสียงขึ้นมาจากการเป็นนักร้องวงซูซู ที่มีผลงานเพลงที่รู้จักอยู่หลายเพลง เช่น "บ่อสร้างกางจ้อง", "มยุรา", "สาวมอญแม่เหมย" โดยชื่อทอม ดันดี นั้นตั้งมาจาก ทอม โจนส์ ในภาพยนตร์เรื่อง "อินเดียน่าโจนส์" และ เมืองดันดีเมืองหนึ่งในแคว้นสกอตแลนด์ของสหราชอาณาจักร
ทอม ดันดี จบการศึกษาจากประเทศฝรั่งเศส มีผลงานอัลบั้มเดี่ยวครั้งแรกในปี พ.ศ. 2536 ชื่อ "อย่างนี้ต้องตีเข่า" มีเพลงที่ได้รับความนิยมคือเพลงชื่อเดียวกับอัลบั้ม ในสังกัดดี-เดย์ เอ็นเทอร์เทนเมนท์ ปัจจุบันติดคุกฐานความผิดต่อองค์พระมหากษัตริย์ไทย โดยศาลอาญาลงโทษจำคุก 7 ปี 6 เดือน นายธานัท ธนวัชรนนท์ ไม่ขออุทธรณ์คดีจึงจบที่ศาลชั้นต้นในวันที่ 30 พฤษภาคม2559 และขัดคำสั่งที่ 53/2557 ของคณะรักษาความสงบแห่งชาติ
ทอม ดันดียังมีธุรกิจของตนเองมากมาย เช่น เสื้อยืด ร้านขายต้นไม้ รวมถึงเคยเปิดร้านเนื้อย่างเกาหลีในชื่อ "ทอม ดันดี หมูย่างเกาหลี" ทอม ดันดี ได้พยามยามผลิตถุงยางอนามัยของตนเองออกจำหน่าย โดยใช้ชื่อ "ถุงยางอนามัยทอม ดันดี รุ่น ลีลาวดี" โดยนำรายได้จากการจำหน่ายมอบให้กับวัดพระบาทน้ำพุ เพื่อช่วยเหลือผู้ติดเชื้อเอดส์ แต่ไม่ผ่านการอนุญาตจากคณะกรรมการอาหารและยา (อย.) เนื่องจากกระทรวงวัฒนธรรมได้ท้วงติงว่าชื่อสินค้าเป็นการใช้คำแบบสองแง่สองง่าม ยั่วยุให้ผู้บริโภคใช้สินค้าเกินความจำเป็น ส่งผลให้เด็กและเยาวชนที่มีวุฒิภาวะที่ไม่เพียงพอหมกมุ่นอยู่กับการมีเพศสัมพันธ์ก่อนวัยอันควร ทางกระทรวงวัฒนธรรมจึงทำหนังสือให้ อย. ไม่อนุญาตให้ใช้เป็นชื่อสินค้าทอมได้ร่วมแสดงหนังทุนใหญ่ของฉลอง ภักดีวิจิตร เรื่องมังกรเจ้าพระยา ร่วมกับมรกต มณีฉายและไมเคิล หว่อง ในเรื่องดังกล่าวเมื่อทราบว่าไมเคิลมีฉากเร่าร้อนกับมรกต เขาจึงได้ร้องขอฉากเลิฟซีนคู่กับดาราสาวทรงโตบ้างซึ่งฉลองก็ได้จัดให้ ในการถ่ายทำเขารูดชุดราตรีที่มรกตสวมใส่ออกแล้วซุกหน้าลงกับสองเต้าเอาปากดูดกินอย่างตะกรุมตะกรามเพราะรุ้ว่ามีเวลาจำกัด แถมนิ้วยังล้วงควานจนดาราสาวร้องลั่น แต่พอจะลักไก่กำลังจะควักเพื่อสอดใส่ผู้กำกับรู้ไต๋สั่งคัททันที เป็นที่เฮฮาในกองถ่ายไป นอกจากนี้ยังแสดงหนังแผ่นเรทR โดยรับบทเณรแอ ในภาพยนตร์เรื่อง “เณรแอ จอมขมังเวทย์” มีฉากร่วมรักของทอมกับดาราทั้งชายหญิงอย่างโจ๋งครึม และมีผลงานดังต่อไปนี้
ดันดี
ดันดี () เป็นเมืองที่ใหญ่อันดับสี่ของประเทศสกอตแลนด์ สหราชอาณาจักร อยู่ทางด้านเหนือของแม่น้ำเทย์
เมืองดันดีเมืองใหญ่เป็นอันดับสี่ของสกอตแลนด์ที่ตั้งอยู่ใกล้กับปากแม่น้ำเทย์ที่สวยงามซึ่งอยู่ทางตอนกลางของประเทศ ทำให้สามารถเดินทางไปยังเมืองใหญ่เช่น แอเบอร์ดีน เอดินบะระ และกลาสโกว์ได้ด้วยเวลาเพียงหนึ่งชั่วโมง
จากเมืองที่มีชื่อเสียงทางด้านการค้าปลีกมาเป็นเวลาช้านานตั้งแต่อดีต ในปัจจุบันเมืองดันดีได้กลายมาเป็นเมืองสำคัญทางด้านศิลปะ การศึกษา และการวิจัยทางวิทยาศาสตร์ในหลายสาขาโดยเฉพาะทางด้านเทคโนโลยีชีวภาพ อุตสาหกรรมเทคโนโลยีขั้นสูงเช่นการผลิตซอฟต์แวร์นั้นก็ได้กลายมาเป็นอุตสาหกรรมหลักของเมืองดันดีในปัจจุบัน
เมืองดันดีเป็นอีกเมืองหนึ่งที่น่าอยู่อาศัยและศึกษาต่อด้วยตัวเมืองและสิ่งแวดล้อมที่ปลอดภัยและผู้คนที่เป็นมิตร ด้วยเหตุนี้ทำให้เมืองแห่งนี้มีสัดส่วนนักเรียนต่อประชากรทั้งหมดสูงเป็นอันดับหนึ่งของสหราชอาณาจักร นำมาซึ่งความเป็นเมืองที่ให้สดใสและมีชีวิตชีวาของกิจกรรมยามกลางวันและแสงสีในยามกลางคืน เมืองดันดีได้รับการขนานนามว่าเป็น "เมืองแห่งการค้นพบ" (The City of Discovery) ผลงานสำคัญที่ได้ถือกำเนิดในเมืองนี้มีมากมาย ยกตัวอย่างเช่น ยาแอสไพริน แสงไฟฟ้า (electric light) โทรเลขไร้สาย เอกซเรย์ และเรดาร์
เมืองดันดีเป็นที่ตั้งของมหาวิทยาลัยสองแห่งคือ มหาวิทยาลัยดันดีและมหาวิทยาลัยแอเบอร์เทย์ นอกจากดันดีจะเป็นเมืองที่น่าไปศึกษาต่อแล้ว ในปี ค.ศ. 2004 เมืองดันดียังได้รับการยกย่องจากนิตยสาร The Scientist ให้เป็นเมืองที่น่าอยู่ทำงานที่สุดในยุโรป (The best place to work in Europe)
รายชื่อประเทศเรียงตามมูลค่าทุนสำรองระหว่างประเทศ
ทุนสำรองระหว่างประเทศ () คือ สินทรัพย์ที่ธนาคารกลาง หรือหน่วยงานทางการเงินที่มีความเกี่ยวข้องถือไว้ และเป็นผู้บริหารจัดการ ซึ่งสินทรัพย์ที่ถือว่าเป็นทุนสำรองระหว่างประเทศที่นิยมใช้กันนั้น (อย่างเช่นในบัญชีด้านล่างนี้) จะประกอบด้วย สินทรัพย์ในรูปเงินตราต่างประเทศ (Foreign Exchange Assets) ทองคำ (Monetary Gold) สิทธิพิเศษถอนเงิน (Special Drawing Rights : SDRs) และสินทรัพย์ส่งสมทบกองทุนการเงินระหว่างประเทศ (Reserve Position in the IMF Fund)
บัญชีรายชื่อประเทศและดินแดนที่จัดอันดับตามปริมาณทุนสำรองระหว่างประเทศนี้จะใช้สกุลเงินดอลลาร์สหรัฐ สำหรับในบางชาติที่มีหน่วยงานทางการเงินหลายหน่วยงาน การคำนวณจะถูกแยกออกจากกัน เช่น สาธารณรัฐประชาชนจีน ที่ประกอบด้วย 3 แห่งคือ จีนแผ่นดินใหญ่ ฮ่องกง และมาเก๊า นอกจานั้นแล้วความผันผวนของอัตราแลกเปลี่ยนถือว่าเป็นผลกระทบอันมีนัยสำคัญต่อการเปลี่ยนแปลงของตัวเลขเหล่านี้อย่างมาก
อำเภอนครหลวง
นครหลวง เป็นอำเภอหนึ่งใน 16 อำเภอของจังหวัดพระนครศรีอยุธยา
ในสมัยอยุธยานั้น บริเวณนอกกำแพงเมืองถูกแบ่งออกเป็นเขตการปกครอง 3 เขต เรียกว่าแขวง (ภายหลังเปลี่ยนมาเรียกอำเภอ) ประกอบด้วยแขวงขุนนคร แขวงขุนเสนา และแขวงขุนอุทัย
แขวงขุนนครนั้น ต่อมาแยกออกเป็นแขวง คือ
ส่วนนี้ตั้งแต่ พ.ศ. 2490 ถึงปัจจุบัน
อำเภอนครหลวงตั้งอยู่ทางทิศตะวันออกเฉียงเหนือของจังหวัด มีอาณาเขตติดต่อกับเขตการปกครองข้างเคียง ดังนี้
อำเภอนครหลวงแบ่งเขตการปกครองย่อยออกเป็น 12 ตำบล 74 หมู่บ้าน ได้แก่
ท้องที่อำเภอนครหลวงประกอบด้วยองค์การบริหารส่วนท้องถิ่น 8 แห่ง ได้แก่อำเภอนครหลวง เป็นเขตอุตสาหกรรมแห่งหนึ่งของจังหวัดพระนครศรีอยุธยา มีนิคมอุตสาหกรรม 1 แห่ง คือ
อำเภอบางปะหัน
บางปะหัน เป็นอำเภอหนึ่ง ใน 16 อำเภอของจังหวัดพระนครศรีอยุธยา เดิมชื่อ อำเภอนครใน ต่อมาในปี พ.ศ. 2460 ได้เปลี่ยนชื่อมาเป็นชื่ออำเภอดังเช่นปัจจุบัน
อำเภอบางปะหันตั้งอยู่ทางเหนือของจังหวัด มีอาณาเขตติดต่อกับเขตการปกครองข้างเคียงดังนี้
อำเภอบางปะหันแบ่งเขตการปกครองย่อยออกเป็น 17 ตำบล 94 หมู่บ้าน ได้แก่
คำว่า “ บางปะหัน ”   มีประวัติว่า ในอดีตพวกลาวเวียงจันทร์อพยพมาตั้งบ้านเรือนอยู่ในบริเวณนี้
และได้สร้างเสากังหันขึ้นในหมู่บ้านคนจึงเรียกหมู่บ้านว่า “ บ้านกังหัน ”  หรือ “ บ้านจังหัน ”
ต่อมาเพี้ยนเป็น   “ บ้านบางปะหัน ” ซึ่งอำเภอได้ใช้ชื่อตามชื่อหมู่บ้าน
จึงได้เปลี่ยนชื่ออำเภอเป็น  อำเภอบางปะหัน
ท้องที่อำเภอบางปะหันประกอบด้วยองค์การบริหารส่วนท้องถิ่น 11 แห่ง ได้แก่
คัสเซิล
คัสเซิล () เป็นเมืองที่ตั้งอยู่ทางตอนเหนือของรัฐเฮ็สเซิน ประเทศเยอรมนี บนแม่น้ำฟุลดา เมืองคัสเซิลเป็นเมืองหลวงของแคว้นคัสเซิล มีประชากร 198,500 คน (ค.ศ. 2007) และมีพื้นที่ 106.77 ตร.กม.
หอดูดาวแห่งแรกในเยอรมนีถูกสร้างในคัสเซิลเมื่อปี ค.ศ. 1558 และในปี ค.ศ. 1604 "Ottoneum" โรงละครถาวรแห่งแรกก็ถูกสร้างขึ้น พิพิธภัณฑ์สาธารณะแห่งแรกของยุโรป ชื่อว่า "Museum Fridericianum" ตามชื่อผู้ก่อตั้ง ถูกสร้างในปี ค.ศ. 1779 ในตอนท้ายของคริสต์ศตวรรษที่ 19 พิพิธภัณฑ์ดังกล่าวเก็บรักษาชุดสะสมนาฬิกาและนาฬิกาข้อมือที่ใหญ่ที่สุดในโลกแห่งหนึ่ง
ตั้งแต่ ค.ศ. 1955 งานดอคูเมนทา งานนิทรรศการศิลปะสมัยใหม่และศิลปะร่วมสมัยนานาชาติ ก็จัดขึ้นที่เมืองนี้เป็นประจำ
ในปัจจุบันงานดอคูเมนทาจัดขึ้นทุก 5 ปี และครั้งล่าสุดคือใน ค.ศ. 2017 เป็นครั้งที่ 14
อำเภอมหาราช
มหาราช เป็นอำเภอหนึ่งใน 16 อำเภอของจังหวัดพระนครศรีอยุธยา เดิมชื่อ อำเภอนครใหญ่ ต่อมาในปี พ.ศ. 2460 ได้เปลี่ยนชื่อมาเป็นชื่ออำเภอดังเช่นปัจจุบัน
อำเภอมหาราชตั้งอยู่ทางทิศเหนือของจังหวัด มีอาณาเขตติดต่อกับเขตการปกครองข้างเคียง ดังนี้
อำเภอมหาราชแบ่งเขตการปกครองย่อยออกเป็น 12 ตำบล 58 หมู่บ้าน ได้แก่
ท้องที่อำเภอมหาราชประกอบด้วยองค์การบริหารส่วนท้องถิ่น 7 แห่ง ได้แก่
อะแพชี เล็นยา
อะแพชี เล็นยา (Apache Lenya) เป็นระบบจัดการเนื้อหา (CMS) ที่เป็นโอเพนซอร์สในรูปแบบภาษาจาวาและเอกซ์เอ็มแอล ทำงานอยู่บนเฟรมเวิร์กจัดการเนื้อหา (content management framework) ที่ชื่อ อะแพชี เคอคูน (Apache Cocoon) ลักษณะสำคัญประกอบด้วยการควบคุมการปรับปรุงแก้ไข (revision control), การจัดกำหนดการ (scheduling), ความสามารถในการสืบค้น, การรองรับกระแสงาน (workflow) และตัวแก้ไขแบบ WYSIWYG บนเบราว์เซอร์
เล็นยาสร้างขึ้นเป็นครั้งแรกโดยไมเคิล เวคเนอร์ (Michael Wechner) เมื่อต้นปี ค.ศ. 1999 เพื่อจัดการเนื้อหาเกี่ยวกับบันทึกประจำวันของการก่อตัวของแบบแผน (pattern formation) ซึ่งก่อนหน้านี้ไมเคิลได้เคยทำวิจัยทางฟิสิกส์โดยการเขียนโปรแกรมจำลองคอมพิวเตอร์ (computer simulation) เกี่ยวกับการเจริญเติบโตแบบแตกกิ่งก้านสาขา
ต่อมาในปี ค.ศ. 2000 ไมเคิลได้เข้าร่วมกับบริษัทไวโอนา (Wyona) และได้นำเล็นยามาพัฒนาต่อโดยใช้จัดการเนื้อหาในหนังสือพิมพ์ Neue Zürcher Zeitung ชื่อของเล็นยามาจากชื่อของลูกชายทั้งสองคนคือเลวี (Levi) และแวนยา (Vanya) และในช่วงฤดูใบไม้ผลิ ค.ศ. 2003 ทางไวโอนาได้บริจาคเล็นยาให้กับมูลนิธิซอฟต์แวร์อะแพชี ซึ่งทำให้เล็นยาเป็นที่รู้จักอย่างแพร่หลายและได้เป็นโครงการระดับบนสุดในเดือนกันยายน ค.ศ. 2004
ริวเคนโด นักรบมังกรผู้พิทักษ์
ริวเคนโด นักรบมังกรผู้พิทักษ์ หรือในชื่อภาษาญี่ปุ่น มาดันเซนคิ ริวเคนโด () เป็นภาพยนตร์ละครโทรทัศน์โทคุซัทสึ ออกอากาศครั้งแรกเมื่อวันที่ 8 มกราคม ค.ศ. 2006 ถึงวันที่ 31 ธันวาคม ค.ศ. 2006 ออกอากาศทุกวันอาทิตย์เวลา 7:00 น. - 7:30 น. ทางสถานีโทรทัศน์ทีวีโตเกียวในประเทศญี่ปุ่น โดยละครโทคุซัทสึเรื่องนี้ผลิตโดยบริษัทโชฉิคุ และสถานีโทรทัศน์ทีวีไอจิ
ในประเทศไทย ออกอากาศทางเคเบิลทีวี ในช่องทรู สปาร์คในนาม "นักรบมังกรริวเคนโด" ออกอากาศทุกวันจันทร์-พฤหัสเวลา 19.30 - 20.00 น. ส่วนลิขสิทธิ์การฉายทางโทรทัศน์ โดย สถานีโทรทัศน์ทีไอทีวีออกอากาศในวันที่4 สิงหาคม พ.ศ. 2550 ในนาม "ริวเคนโด นักรบมังกรผู้พิทักษ์"จนถึงวันที่ 29 ธันวาคม พ.ศ. 2250 และได้ย้ายการออกอากาศมายัง สถานีโทรทัศน์โมเดิร์นไนน์ทีวี ในเวลา 10.00 น. ตั้งแต่วันที่ 5 มกราคม พ.ศ. 2551 จนถึงวันที่ 22 กุมภาพันธ์ พ.ศ. 2551 ได้ย้ายเวลาการออกอากาศมาเป็นวันเสาร์เวลา 07.30 น. ต่อมาได้เพิ่มออกอากาศเป็นวันอาทิตย์และส่วนลิขสิทธิ์ในการจัดจำหน่ายรูปแบบวีซีดีและดีวีดี โดย บริษัท ทีไอจีเอ จำกัด ในนาม "ริวเคนโด นักรบมังกรผู้พิทักษ์"
โกวิทย์ ฝอยทอง
โกวิทย์ ฝอยทอง เกิดเมื่อวันที่ 20 เมษายน พ.ศ. 2513 นักฟุตบอลทีมชาติไทย ภูมิลำเนาอยู่ที่อำเภอกุมภวาปี จังหวัดอุดรธานี เล่นฟุตบอลในตำแหน่งกองหลัง ได้เล่นในทีมชุดใหญ่ของไทยในช่วง พ.ศ. 2535 - 2543 อีกด้วย โกวิทย์ ฝอยทอง เคยไปค้าแข้งที่ เยอรมันนี กับ 1860 มิวนิค และค้าแข้ง ใน สโมสรฟุตบอลทรัพย์สินส่วนพระมหากษัตริย์
โชวเซย์คันไท เซเซอร์-X
โชวเซย์คันไท เซเซอร์-X () เป็นภาพยนตร์แนวโทคุซัทสึ ที่เกิดจากความร่วมมือของ บริษัท KONAMI และ บริษัท โตโฮ เป็นซีรีส์ลำดับที่ 3 และเป็นซีรีส์ชุดสุดท้ายของโชวเซย์จิน ชีรีส์ (แกรนเซเซอร์,จัสติไรเซอร์,เซเซอร์-X) มีจำนวนตอนทั้งหมด 38 ตอน ตอนพิเศษอีก 1 ตอน คือ 『超星艦隊セイザーX 戦え!星の戦士たち』 ออกอากาศที่ญี่ปุ่น ในเดือน ตุลาคม ค.ศ. 2005 ถึง มิถุนายน ค.ศ. 2006 ทางสถานีโทรทัศน์ TV Tokyo
ในประเทศไทย ลิขสิทธิ์ในการจัดจำหน่ายรูปแบบวีซีดีเป็นของบริษัท โรสมีเดียอินเตอร์เทนเมนท์ ในชื่อ "เทพพิทักษ์แห่งกาลเวลา เซเชอร์-X" และเคยออกอากาศทางทรูวิชั่นส์ ช่องทรู สปาร์ค
ในปี ค.ศ. 2005 โลกมนุษย์เกิดความวุ่นวายเนื่องจากโจรสลัดอวกาศเดสคัล ได้ยึดครองโลกและทำให้มนุษย์ต้องย้ายที่อยู่อาศัยไปในใต้มหาสมุทร เพื่อทำการกู้โลกอีกครั้ง
450 ปีต่อมา หน่วยเซเซอร์ ถูกจัดตั้งขึ้นด้วยความร่วมมือของมนุษย์ ผู้บัญชาการของเหล่าเซเซอร์คือ ผู้กองชาร์ค (ผู้ซึ่งทรยศจากโจรสลัดอวกาศเดสคัล) ได้นำทีมเซเซอร์เข้าต่อกรกับเดสคัล จนกระทั่งหลุมมิติเวลาได้เปิดขึ้นท่ามกลางศึกสงคราม
ผู้กองชาร์ค สั่งให้สมาชิกเหล่าเซเซอร์ อันประกอบไปด้วย เรมี่,อาโด,เคนท์,G-2,โกลด์,ไอน์ และซเวย์ เดินทางย้อนเวลาไปยังปี2005 เพื่อทำการปกป้องโลกไม่ให้ถูกพวกเดสคัลยึดครอง และตามหา อันโด โซจิโร่ บุคคลในประวัติศาสตร์ที่มีความเกี่ยวข้องกับศึกครั้งนี้
สมาชิกเหล่าเซเซอร์ ได้เดินทางย้อนเวลามายังปี ค.ศ. 2005 อย่างสวัสดิภาพ แต่หารู้ไม่ พวกเดสคัล ได้เดินทางย้อนเวลามาพร้อมกัน ทำให้เกิดศึกโจมตี จนเป็นเหตุให้เกิดเหตุร้ายขึ้น
ในขณะนั้นเอง อันโด ทาคุโตะ ได้ถูกเรมี่ พาขึ้นมายัง ไลออน แคริเออร์ และเกิดความเข้าใจผิดคิดว่าเป็น อันโด โซจิโร่ บุคคลในประวัติศาสตร์ ทำให้ทั้ง2 เกิดข้อโต้แย้งกัน แต่ในที่สุดเหตุการณ์ผ่านไปได้ด้วยดี และสามารถแก้วิกฤตการณ์ไปได้ส่วนหนึ่ง
สมาชิกเหล่าเซเซอร์ทั้งหมด ต้องมาอาศัยในบ้านอันโด ซึ่งเป็น อู่ซ่อมรถ ทั้งหมดต้องร่วมมือกันหาทางยับยั้งการยึดครองโลกของเดสคัล และเปลี่ยนแปลงประวัติศาสตร์ที่เลวร้ายให้กลายเป็นดี ให้จงได้
อะแพชี เดอร์บี
อะแพชี เดอร์บี (Apache Derby) เป็นระบบจัดการฐานข้อมูลเชิงสัมพันธ์ (RDBMS) สร้างขึ้นจากภาษาจาวาซึ่งสามารถนำไปฝังลงในโปรแกรมจาวาได้ ใช้สำหรับการประมวลผลธุรกรรมออนไลน์ มีขนาดเล็กเพียง 2 เมกะไบต์ อะแพชี เดอร์บี เป็นโครงการโอเพนซอร์สที่พัฒนาภายใต้สัญญาอนุญาตอะแพชี 2.0 นอกจากนั้นเดอร์บียังมีการพัฒนาต่อยอดไปเป็น คลาวด์สเคป (Cloudscape) ของไอบีเอ็ม และ จาวาดีบี (Java DB) ของซันไมโครซิสเต็มส์
พระตำหนักคำหยาด
พระตำหนักคำหยาด ปัจจุบันเป็นโบราณสถาน ตั้งอยู่ในเขตวัดร้างชื่อว่า วัดโพธิ์ทอง ตำบลคำหยาด อำเภอโพธิ์ทอง จังหวัดอ่างทอง 
พระตำหนักคำหยาดเป็นพระตำหนักของสมเด็จพระเจ้าอุทุมพร หรือ ขุนหลวงหาวัด พระมหากษัตริย์องค์ที่ 32 (บางแห่งนับว่าเป็นพระองค์ที่ 33) ราชวงศ์บ้านพลูหลวงแห่งกรุงศรีอยุธยา พระตำหนักหลังนี้เป็นพระตำหนักที่สร้างขึ่นเพื่อใช้เป็นที่ประทับระยะหนึ่งก่อนที่พระองค์จะเสด็จกลับวัดประดู่ทรงธรรม พระตำหนักคำหยาด อยู่ถัดจากวัดโพธิ์ทอง ไปทางทิศตะวันตก ประมาณ 2.5 กิโลเมตร
พระตำหนักก่อด้วยอิฐ ยกพื้นสูง มีใต้ถุนและเจาะช่องใต้ถุน เป็นรูปประตูโค้งแหลมตามแบบที่นิยมมาตั้งแต่สมัยสมเด็จพระนารายณ์มหาราช มีมุขย่อกระเปาะด้านหน้าทางทิศตะวันออก เครื่องบนไม่มีเหลือ คงปรากฏเพียงผนังตึก
พระตำหนักหลังนี้ถือเป็นโบราณสถานที่สำคัญในจังหวัดอ่างทอง
อะแพชี เซิร์กซีส
อะแพชี เซิร์กซีส (Apache Xerces) เป็นกลุ่มไลบรารีที่ใช้แจงส่วน (parse) และจัดดำเนินการ (manipulate) แฟ้มข้อมูลเอกซ์เอ็มแอล ซึ่งเป็นส่วนหนึ่งของโครงการอะแพชี เอกซ์เอ็มแอล (Apache XML) แพ็กเกจซอฟต์แวร์นี้ช่วยทั้งการแจงส่วนและการผลิตแฟ้มเอกซ์เอ็มแอลขึ้นใหม่ คำว่า "Xerces" มาจากผีเสื้อเซิร์กซีสสีน้ำเงิน (Xerces Blue butterfly) ซึ่งเป็นการตั้งชื่อตามพระนามในภาษาฝรั่งเศสของเซิร์กซีสมหาราชแห่งเปอร์เซีย (Xerxes the Great) อีกต่อหนึ่ง
ไลบรารีนี้เป็นการนำเอพีไอมาตรฐานสำหรับการแจงส่วนเอกซ์เอ็มแอลมาใช้จำนวนหนึ่ง รวมทั้ง DOM, SAX และ SAX 2 เซิร์กซีสสามารถใช้ได้บนภาษาจาวา ภาษาซีพลัสพลัส และภาษาเพิร์ล
คอนกรีตทนไฟ
คอนกรีตทนไฟ () เป็นวัสดุทนไฟประเภทหนึ่ง ที่มีลักษณะและวิธีการใช้งานคล้ายกับคอนกรีตที่ใช้ในงานก่อสร้าง แต่เนื้อวัสดุที่นำมาใช้ผลิตเป็นคอนกรีตทนไฟ จะเป็น Refractory Material ซึ่งรวมถึง เม็ดวัตถุดิบหยาบ (Aggregate) และ สารประสาน (Binder) ซึ่งมักจะเป็น High Alumina Cement
คอนกรีตทนไฟ สามารถแบ่งเป็นประเภทได้โดยเกณฑ์ที่แตกต่างกัน เช่นผลิตภัณฑ์จะมีลักษณะเป็นผงแห้ง จะถูกบรรจุเข้าในเครื่องยิง แล้วจะถูกอัดด้วยแรงดันลม ไปตามท่อยาง จนถึงหัวยิง (Nozzle)โดยจะมีจุดเชื่อมต่อกับท่อน้ำที่ปลายท่อยิง ผลิตภัณฑ์จะผสมกับน้ำที่ ปลายท่อยิง ก่อนจะถูกยิงออกไป
ตระกูลภาษาออสโตรเอเชียติก
ภาษากลุ่มออสโตร-เอเชียติก () เป็นภาษากลุ่มใหญ่ในเอเชียตะวันออกเฉียงใต้ และบางส่วนในอินเดียและบังกลาเทศ ชื่อนี้มาจากคำในภาษาละตินที่แปลว่า “ใต้” และชื่อทวีปเอเชียในภาษากรีก ดังนั้นชื่อของภาษาตระกูลนี้จึงหมายถึงเอเชียใต้ ในบรรดาภาษากลุ่มนี้ทั้งหมด ภาษาเวียดนาม ภาษาเขมร และภาษามอญเป็นภาษาที่มีบันทึกทางประวัติศาสตร์ยาวนาน และเฉพาะภาษาเวียดนาม กับภาษาเขมรเท่านั้นที่เป็นภาษาทางการ ภาษาที่เหลือมักเป็นภาษาที่พูดโดยชนกลุ่มน้อย
ภาษาตระกูลออสโตรเอเชียติกมีการแพร่กระจายตั้งแต่อินเดีย บังกลาเทศ และเอเชียตะวันออกเฉียงใต้ แยกจากกันด้วยบริเวณที่มีผู้พูดภาษาตระกูลอื่นอยู่ จึงเชื่อกันว่าภาษาตระกูลนี้เป็นภาษาดั้งเดิมในเอเชียตะวันออกเฉียงใต้และอินเดียตะวันออก ส่วนภาษากลุ่มอื่นในบริเวณนี้ได้แก่ตระกูลอินโด-ยุโรเปียน ไท-กะได ดราวิเดียนและจีน-ทิเบตเป็นผลจากการอพยพเข้ามา มีตัวอย่างคำในภาษาตระกูลออสโตรเอเชียติกอยู่ในตระกูลภาษาย่อยทิเบต-พม่าในเนปาลตะวันออก นักภาษาศาสตร์บางคนเชื่อว่า ภาษานี้เกี่ยวข้องกับตระกูลภาษาออสโตรนีเซียนและจัดเป็นตระกูลใหญ่ออสตริก
นักภาษาศาสตร์โดยทั่วไปจัดภาษานี้เป็นสองกลุ่มใหญ่คือภาษากลุ่มมุนดาที่พบในอินเดียตะวันออกและอินเดียกลางกับบางส่วนของบังกลาเทศและภาษากลุ่มมอญ-เขมร ที่พบในเอเชียตะวันออกเฉียงใต้ อินเดียตะวันออกเฉียงเหนือและหมู่เกาะนิโคบาร์ จากภาษาในตระกูลนี้ทั้งหมด 168 ภาษา อยุ่ในกลุ่มมอญ-เขมร 147 ภาษาและอยู่ในกลุ่มมุนดา 21 ภาษา การแบ่งย่อยลงไปอีกมีความแตกต่างกันดังนี้
เป็นการจัดแบ่งที่มีผู้นำไปอ้างอิงมากที่สุด แต่ภาษาที่ยังไม่พบในขณะนั้นไม่ได้รวมไว้ด้วย
เป็นการแบ่งโดยใช้ข้อมูลจากการใช้คำศัพท์ร่วมกัน
และยังมีอีกหลายภาษาที่ยังจัดแบ่งไม่ได้ในจีนตอนใต้
ลาเมด
ลาเมด () เป็นอักษรตัวที่ 12 ของอักษรตระกูลเซมิติก ได้แก่ อักษรฟินิเชีย อักษรอราเมอิก อักษรฮีบรู ל และอักษรอาหรับ (ลาม لَامْ) ใช้แทนเสียง อักษรฟินิเชียตัวนี้พัฒนาไปเป็นอักษรกรีก Λ อักษรละติน L และอักษรซีริลลิก Л เชื่อกันว่ามาจากไฮโรกลิฟรูปปฏักหรือต้นกก
วาฟ
วาฟ () เป็นอักษรตัวที่ 6 ของอักษรตระกูลเซมิติก ได้แก่ อักษรฟินิเชีย อักษรอราเมอิก อักษรฮีบรู อักษรซีเรียค ܘ และอักษรอาหรับ (วาว) ใช้แทนเสียง หรือ อักษรฟินิเชียตัวนี้พัฒนาไปเป็นอักษรกรีก Ϝ และ Υ อักษรอีทรัสคัน v และอักษรละติน F V, และ Y; V ต่อมาพัฒนาเป็น U และ W มาจากไฮโรกลิฟรูปห่วง 
และเป็นทฤษฎีของ ศรันย์ ซึ่งต้องการจะพิสูจน์ว่า เราสามารถเดินทางด้วยความเร็วแสงได้หรือไม่
อักษรหนี่ว์ซู
อักษรนหวู่ซู ( นหวู่ซู: 𛆁𛈬 "หนังสือผู้หญิง") เป็นอักษรที่ประดิษฐ์และใช้โดยผู้หญิงในมณฑลเหอหนาน ประเทศจีน ผู้หญิงถูกกีดกันจากระบบการศึกษาที่เป็นทางการเป็นเวลาหลายศตวรรษ และได้พัฒนาอักษรนหวู่ซูเพิ่อใช้ระหว่างกัน อักษรนี้ใช้ปักลงบนผ้าหรือเขียนลงหนังสือและพัดกระดาษ ใช้ในการประดิษฐ์ซัน เชา ชุ หรือสารวันที่สามที่เป็นหนังสือขนาดเล็ก ห่อด้วยผ้าที่แม่จะมอบให้ลูกสาวในวันแต่งงานหรือเพื่อนผู้หญิงที่สนิทกัน ซัน เชา ชุ ประกอบด้วยบทเพลง ความหวังและความปวดร้าว ผู้หญิงจะได้หนังสือนี้ในวันที่สามหลังการแต่งงาน ผู้เชี่ยวชาญอักษรนหวู่ซูคนสุดท้าย ยัง ฮวนยี ตายเมื่อ 20 ก.ย. พ.ศ. 2547 ขณะอายุได้ 98 ปี ปัจจุบันมีผู้ให้ความสนใจอักษรนหวู่ซูและผู้หญิงหันมาเรียนอักษรนี้เพื่อนำมาใช้อีกครั้ง
อักษรนี้มีสัญลักษณ์ 1800 – 2500 ตัว เขียนในแนวตั้งจากบนลงล่าง และจากขวาไปซ้าย มีพื้นฐานมาจากอักษรจีน มีการสอนกันเฉพาะในหมู่ผู้หญิงเท่านั้น ใช้เขียนสำเนียงเฉิงกวาน (, ) ของภาษาจีนฮกเกี้ยน
เซ็กซ์โฟน
เซ็กซ์โฟน หรือ โฟนเซ็กซ์ () เป็นรูปแบบของการจำลองการมีเซ็กซ์ ด้วยการสนทนาผ่านทางโทรศัพท์หรืออุปกรณ์การสื่อสารอื่นๆ ระหว่างบุคคลตั้งแต่สองคนขึ้นไป โดยเฉพาะอย่างยิ่งเมื่อมีฝ่ายหนึ่งฝ่ายใดหรือทั้งสองฝ่ายกำลังทำการช่วยตัวเอง หรือกำลังร่วมเพศอยู่ รูปแบบของเซ็กซ์โฟนมีหลายรูปแบบไม่ว่าเป็นการพูดคุยในลักษณะการเจรจา การแนะนำ การบรรยาย การพูดคุยแบบมีการโต้ตอบ การพูดคุยเกี่ยวกับเรื่องทางเพศ รวมไปถึงการกระตุ้นอารมณ์ทางเพศต่อคู่สนทนา
เซ็กซ์โฟนมักจะมีใช้กันระหว่างคู่รักที่อยู่กันคนละที่ซึ่งไม่สะดวกในการมีเพศสัมพันธ์ และนอกจากนี้เซ็กซ์โฟนยังมีการให้บริการผ่านทางโทรศัพท์ โดยผู้โทรจะต้องเสียค่าบริการให้แก่ผู้ให้บริการ ที่เป็นคนแสดงจำลองเสียงร้อง หรือคนพากย์เสียง
อี ช็อล-ฮา
อี ช็อล-ฮา (; ) เป็นผู้กำกับภาพยนตร์ชาวเกาหลีใต้ มีชื่อเสียงจากการเป็นผู้ช่วยผู้กำกับภาพยนตร์เรื่อง อิล มาเร (Il Mare) ในปี ค.ศ. 2000 และกำกับภาพยนตร์โฆษณา และมิวสิกวิดีโอให้แก่ โบอา ทงบังชินกี ชินฮวา
บัณฑิต ฤทธิ์ถกล
บัณฑิต ฤทธิ์ถกล (21 มีนาคม พ.ศ. 2494 - 1 ตุลาคม พ.ศ. 2552) ผู้กำกับภาพยนตร์และนักเขียนบทภาพยนตร์ชาวไทย มีผลงานที่มีชื่อเสียงจากภาพยนตร์ "ด้วยเกล้า" (2530) และภาพยนตร์ในชุด "บุญชู" ที่สร้างชื่อเสียงให้กับดาราคู่ขวัญ จินตหรา สุขพัฒน์ และสันติสุข พรหมศิริ ซึ่งมีการสร้างภาคต่อรวมทั้งสิ้น 8 ครั้ง
บัณฑิต ฤทธิ์ถกล เกิดที่อำเภอเสนา จังหวัดพระนครศรีอยุธยา มีพี่น้องทั้งหมด 5 คน โดยบัณฑิตเป็นพี่คนโต จบการศึกษาจากโรงเรียนอัสสัมชัญศรีราชา และอัสสัมชัญพานิช เมื่อ พ.ศ. 2514 จากนั้นเริ่มทำงานเป็นนักข่าวหนังสือพิมพ์เดอะเนชั่น และเริ่มทำงานเขียนคอลัมน์วิจารณ์ภาพยนตร์ เขียนบทภาพยนตร์ และเป็นผู้ช่วยผู้กำกับในภาพยนตร์หลายเรื่อง เช่น "โบตั๋น" (2518), "เสือภูเขา" (2522), "ไอ้ผาง ร.ฟ.ท." (2525), "ทอง ภาค 2" (2525)
ผลงานกำกับภาพยนตร์ไทยเรื่องแรกของบัณฑิต คือเรื่อง "คาดเชือก" เมื่อ พ.ศ. 2526 ออกฉายปี พ.ศ. 2527 จากนั้นจึงมาเป็นผู้กำกับภาพยนตร์ของบริษัทไฟว์สตาร์ จากการแนะนำของ ชาลี อินทรวิจิตร (ศิลปินแห่งชาติ) นักแต่งเพลงและผู้กำกับภาพยนตร์ที่บัณฑิตเคยช่วยกัน โดยเริ่มด้วยเรื่อง "คู่วุ่นวัยหวาน" (2529) จนถึงเรื่อง "กาลครั้งหนึ่งเมื่อเช้านี้" (2537) ก่อนจะเปิดบริษัทของตนเองโดยรับผลิตภาพยนตร์และละครโทรทัศน์ และกลับมาร่วมงานกับไฟว์สตาร์อีกครั้ง โดยกำกับภาพยนตร์เรื่อง "สตางค์", "14 ตุลาสงครามประชาชน" ต่อมาได้ร่วมงานกับค่ายสหมงคลฟิล์ม และพระนครฟิล์ม โดยภาพยนตร์ขนาดยาวเรื่องสุดท้ายที่กำกับคือ "อนึ่ง คิดถึงเป็นอย่างยิ่ง" กับไฟว์สตาร์ และยังมีผลงานการกำกับภาพยนตร์ขนาดสั้นอีก 2 เรื่อง
บัณฑิตป่วยเป็นโรคไตตั้งแต่ พ.ศ. 2548 ต้องเข้ารับการฟอกไตเป็นประจำ และในวันที่ 1 ตุลาคม พ.ศ. 2552 บัณฑิตเกิดอาการหัวใจวายในขณะที่ทำการฟอกโลหิต และได้เสียชีวิตในเวลาต่อมา
คณะวิทยาการจัดการ มหาวิทยาลัยสงขลานครินทร์
คณะวิทยาการจัดการ มหาวิทยาลัยสงขลานครินทร์ เปิดรับนักศึกษารุ่นแรกจำนวน 48 คน ในปี พ.ศ. 2519 เดิมนั้นคณะวิทยาการจัดการมีชื่อว่า คณะสังคมศาสตร์ ซึ่งได้รับอนุมัติให้จัดตั้งขึ้นเมื่อปี พ.ศ. 2517 ต่อมามหาวิทยาลัยเห็นว่าตามหลักการเดิม มหาวิทยาลัยแบ่งออกเป็น 2 ศูนย์ คือ ศูนย์ทางวิทยาเขตหาดใหญ่ ให้เป็นศูนย์ทางด้านวิทยาศาสตร์และเทคโนโลยี และศูนย์ทางวิทยาเขตปัตตานี ให้เป็นศูนย์ทางด้านศิลปวัฒนธรรมและสังคมศาสตร์ แต่เนื่องจากคณะสังคมศาสตร์นี้จะจัดตั้งในวิทยาเขตหาดใหญ่ มหาวิทยาลัยจึงได้เปลี่ยนชื่อเป็นคณะวิทยาการจัดการ ประกอบด้วย 3 ภาควิชา คือ ภาควิชาบริหารธุรกิจ ภาควิชารัฐประศาสนศาสตร์ ภาควิชาการบัญชี และในอดีตภาควิชาสารัตถศึกษา เคยสังกัดอยู่ในคณะวิทยาการจัดการ และต่อมาในปี 2541 ภาควิชาสารัตถศึกษาโอนไปเป็นภาควิชาในสังกัดคณะศิลปศาสตร์ ซึ่งเป็นคณะที่ได้รับการจัดตั้งใหม่ ปัจจุบันคณะวิทยาการจัดการมีนักศึกษาประมาณ 3,000 คน
เมื่อวันที่ 7 ตุลาคม พ.ศ. 2518 ทบวงมหาวิทยาลัยได้ประกาศแบ่งส่วนราชการ มีคณะวิทยาการจัดการเป็นคณะที่ 7 ของมหาวิทยาลัยสงขลานครินทร์ และได้จัดการรับนักศึกษารุ่นแรกในปีการศึกษา 2519 เป็นนักศึกษาหลักสูตรบริหารธุรกิจ 35 คน และหลักสุตรรัฐประศาสนศาสตร์ จำนวน 13 คน รวมทั้งสิ้น 48 คน
ปัจจุบันคณะวิทยาการจัดการเปิดสอน ระดับปริญญาตรี 9 สาขาวิชา ปริญญาโท 5 สาขาวิชา และปริญญาเอก 1 สาขาวิชา
คณะอุตสาหกรรมเกษตร มหาวิทยาลัยสงขลานครินทร์
คณะอุตสาหกรรมเกษตร มหาวิทยาลัยสงขลานครินทร์ เป็นคณะในมหาวิทยาลัยสงขลานครินทร์ จัดตั้งขึ้นในปี พ.ศ. 2537 โดยขยายตัวจากภาควิชาอุตสาหกรรมเกษตร สังกัดคณะทรัพยากรธรรมชาติ ซึ่งมีวัตถุประสงค์เพื่อเป็นการขยายโอกาสทางการศึกษาให้แก่นักเรียน และบุคลากรในภาคใต้ โดยได้ดำเนินการเรียนการสอนในระดับปริญญาตรี โทและเอกทางด้านอุตสาหกรรมเกษตร ดำเนินการวิจัยและให้บริการวิชาการ และคำปรึกษาทางวิชาการด้านอุตสาหกรรมเกษตรแก่โรงงานอุตสาหกรรมเกษตร หน่วยงานราชการในระดับภูมิภาคและระดับประเทศ คณะอุตสาหกรรมเกษตรดำเนินการเรียนการสอนเกี่ยวกับการนำผลิตผลเกษตร ประมง ป่าไม้ มาแปรรูปเป็นผลิตภัณฑ์อาหาร อาหารสัตว์และเครื่องอุปโภคโดยกระบวนการทางอุตสาหกรรมเกษตรและกระบวนการทางเทคโนโลยีชีวภาพอุตสาหกรรม ตลอดจนการสอนทางด้านเทคโนโลยีวัสดุและบรรจุภัณฑ์ นอกจากนี้นักศึกษาจะต้องเรียนรู้แนวทางการพัฒนาผลิตภัณฑ์ การประกันคุณภาพ การจัดการโรงงานอุตสาหกรรมเกษตร เพื่อให้เกิดการเพิ่มประสิทธิภาพของการผลิตในโรงงานอุตสาหกรรม
คณะเทคโนโลยีและสิ่งแวดล้อม มหาวิทยาลัยสงขลานครินทร์
คณะเทคโนโลยีและสิ่งแวดล้อม มหาวิทยาลัยสงขลานครินทร์ เป็นหน่วยงานระดับคณะ ในสังกัดมหาวิทยาลัยสงขลานครินทร์ วิทยาเขตภูเก็ต
คณะเทคโนโลยีและสิ่งแวดล้อม วิทยาเขตภูเก็ต ได้แยกตัวออกมาจากวิทยาลัยชุมชนภูเก็ตและจัดตั้งขึ้นเป็นหน่วยงานภายในมหาวิทยาลัยสงขลานครินทร์ ตามมติที่ประชุมสภามหาวิทยาลัยและประกาศจัดตั้งเมื่อวันที่ 19 เมษายน 2548 เป้าหมายหลักอยู่ที่การผลิตบัณฑิตและผลงานวิชาการทางด้านเทคโนโลยีสารสนเทศและด้านสิ่งแวดล้อม บูรณาการองค์ความรู้ใหม่ให้เป็นศูนย์กลางแหล่งความรู้ ที่สอดคล้องกับความต้องการของท้องถิ่นและประเทศ เป็นที่ยอมรับในระดับนานาชาติ พร้อมทั้งส่งเสริมให้มีการนำไปถ่ายทอดให้เกิดการใช้จริง มีทีมงานที่เข้มแข็งทั้งอาจารย์และสายสนับสนุน มีงานวิจัยที่โดดเด่น มีหลักสูตรที่น่าสนใจ เช่น ภูมิสารสนเทศสิ่งแวดล้อม เทคโนโลยีและการจัดการสิ่งแวดล้อม และที่กำลังพัฒนาเป็นจุดเด่นต่อไปคืองานวิจัยและการพัฒนาทรัพยากรและการจัดการสิ่งแวดล้อมฝั่งอันดามัน
คณะเทคโนโลยีและสิ่งแวดล้อมผลิตบัณฑิตที่มีคุณธรรม จริยธรรม เป็นนักพัฒนาที่มีความเชี่ยวชาญเฉพาะด้านและรอบรู้ มีความเข้าใจและสำนึกอันดีต่อตนเอง สถาบัน และสังคม เน้นการเรียนรู้พัฒนาและประยุกต์ใช้เทคโนโลยีคอมพิวเตอร์และสารสนเทศ ส่งเสริมให้มีการพัฒนาผลงานทางวิชาการ บูรณาการองค์ความรู้ใหม่ให้เป็นศูนย์กลางแหล่งความรู้ และอ้างอิงทางวิชาการ ซึ่งสอดคล้องกับความต้องการของท้องถิ่น ชายฝั่งทะเลอันดามันและประเทศ เป็นที่ยอมรับในระดับนานาชาติ พร้อมทั้งส่งเสริมให้มีการนำไปถ่ายทอดให้เกิดการใช้จริง เป็นผู้นำในการบริการวิชาการด้านเทคโนโลยีและสิ่งแวดล้อม ทุกหลักสูตร เน้นการเพิ่มทักษะภาษาอังกฤษโดยการจัดให้ 30% ของวิชาด้านคอมพิวเตอร์สอนเป็นภาษาอังกฤษ มีการเตรียมความพร้อมให้บัณฑิตพร้อมที่จะทำงานได้ทันทีโดยนักศึกษาทุกคนจะต้องผ่านการฝึกงานครั้งแรกอย่างน้อย 320 ชั่วโมง และนักศึกษาที่มีศักยภาพสูงจะได้รับการคัดเลือกเข้าศึกษาในแผน ก สหกิจศึกษา คือ ทำงานเสมือนเป็นพนักงานคนหนึ่งของหน่วยงานภายใต้การควบคุมของหน่วยงานหรือองค์กรนั้นและคณาจารย์ของมหาวิทยาลัย สำหรับนักศึกษาที่ไม่ผ่านการคัดเลือกจะเข้าเรียนในแผน ข (ฝึกงาน) ซึ่งจะต้องผ่านการฝึกงานครั้งที่ 2 อีก 320 ชั่วโมง และเนื่องจากจังหวัดภูเก็ตได้รับความเห็นชอบจากรัฐบาล ให้พัฒนาเป็นศูนย์กลางทางธุรกิจและพัฒนาด้านเทคโนโลยีสารสนเทศ ตามโครงการเทคโนโลยีสารสนเทศเพื่อพัฒนาภูเก็ต (The Greater Phuket digital Paradise : PhD) ทำให้มีการตื่นตัวและกำลังสนับสนุนจากท้องถิ่นอย่างเต็มที่
ผลิตบัณฑิต งานวิจัยด้านเทคโนโลยีสารสนเทศ สิ่งแวดล้อมและภัยพิบัติธรรมชาติ เป็นที่ยอมรับในระดับนานาชาติ และเป็นที่พึ่งของชุมชนแหล่งวิชาการที่ทันสมัย
คณะศิลปศาสตร์และวิทยาศาสตร์ มหาวิทยาลัยสงขลานครินทร์
คณะศิลปศาสตร์และวิทยาศาสตร์ จัดตั้งขึ้นตามมติของสภามหาวิทยาลัย เมื่อวันที่ 1 ตุลาคม พ.ศ. 2548 โดยมีภารกิจหลักคือการสอนรายวิชาพื้นฐานทั้งทางด้านวิทยาศาสตร์ สังคมศาสตร์ คณิตศาสตร์ ภาษาอังกฤษ คอมพิเตอร์ ให้กับทุกหลักสูตรในเขตการศึกษาสุราษฎร์ธานี การเปิดหลักสูตรในระดับปริญญาตรี โท เอก โดยบุคลากรสายวิชาการ และสายสนับสนุนส่วนใหญ่ย้ายสังกัดมาจากวิทยาลัยชุมชนสุราษฎร์ธานี
โรงพยาบาลศรีนครินทร์ คณะแพทยศาสตร์ มหาวิทยาลัยขอนแก่น
โรงพยาบาลศรีนครินทร์ เป็นโรงพยาบาลมหาวิทยาลัย สังกัดคณะแพทยศาสตร์ มหาวิทยาลัยขอนแก่น
วันที่ 23 มิถุนายน พ.ศ. 2518 คณะแพทยศาสตร์ มหาวิทยาลัยขอนแก่น ได้เริ่มเปิดอาคารชั่วคราวเพื่อการเรียนการสอนของนักศึกษาแพทย์และ ให้บริการประชาชน โดยใช้อาคารโรงพยาบาลโรคเรื้อนเดิมบริเวณสีฐาน ซึ่งเป็นอาคารไม้ชั้นเดียว เรียกว่า "โรงพยาบาลฮัท" (Hut Hospital) ต่อมาโรงพยาบาลศรีนครินทร์ได้กำเนิดขึ้นด้วยความร่วมมือระหว่าง รัฐบาลไทยและรัฐบาลนิวซีแลนด์เพื่อให้ประชาชนในภาคตะวันออก เฉียงเหนือซึ่งเป็นภูมิภาคที่มีประชากรมากที่สุดของประเทศไทยได้รับ บริการจากสถานพยาบาลในระดับมหาวิทยาลัย และเพิ่มศักยภาพในการ ผลิตแพทย์และบุคลากรด้านสาธารณสุขทุกประเภท ให้มีความรู้ ความชำนาญ พระบาทสมเด็จพระเจ้าอยู่หัว ได้เสด็จพระราชดำเนินมาทรงวางศิลาฤกษ์ ณ อาคารโรงพยาบาล ศรีนครินทร์ เมื่อวันที่ 19 กุมภาพันธ์ พ.ศ. 2519 และมีพระบรมราชโองการพระราชทานนามว่า "โรงพยาบาลศรีนครินทร์" ตามพระนามของสมเด็จพระศรีนครินทราบรมราชชนนี การก่อสร้างอาคาร ตรวจรักษาและอาคารบริการของโรงพยาบาลได้แล้วเสร็จในปี พ.ศ. 2525 จึงได้ย้ายหน่วยงานทั้งหมดมาที่โรงพยาบาลศรีนครินทร์ พระบาทสมเด็จ พระเจ้าอยู่หัวพร้อมด้วยสมเด็จพระนางเจ้าฯพระบรมราชินีนาถ เสด็จพระราชดำเนินมาทรงเปิดโรงพยาบาลศรีนครินทร์ เมื่อวันที่ 15 ธันวาคม พ.ศ. 2526 ในวโรกาสที่สมเด็จพระศรีนครินทราบรม ราชชนนีมีพระชนมายุ 89 พรรษา ได้มีการก่อสร้างอาคารเพิ่มเติมเพื่อใช้เป็นตึกผ่าตัดหลังใหม่มีห้องผ่าตัดเพิ่มขึ้นอีก 9 ห้อง เพื่อให้การบริการตรวจวินิจฉัยและรักษาพยาบาลแก่ประชาชนที่มารับการผ่าตัดได้เพิ่มขึ้น ซึ่งพระบาทสมเด็จ พระเจ้าอยู่หัว ได้ทรงพระกรุณาโปรดเกล้าฯ เสด็จมาทรงวางศิลาฤกษ์และพระราชทานนามว่า "อาคาร 89 พรรษาสมเด็จย่า" เมื่อวันที่ 21 ธันวาคมพ.ศ. 2532 และทรงพระกรุณาโปรดเกล้าฯ ให้สมเด็จพระบรมโอรสาธิราชฯ สยามกุฎราชกุมารเสด็จแทนพระองค์มาทรงเปิดอาคาร เมื่อวันที่ 24 มกราคม พ.ศ. 2537
ละครลิง
ละครลิง เป็นการแสดงละครโดยใช้ ลิง เป็นผู้แสดง เป็นศิลปะพื้นบ้านนิยมแสดงตามงานบุญ งานวัดต่างๆ ปัจจุบันเหลือละครลิง ให้ชมเพียงคณะเดียว คือ "ศิษย์พระกาฬละครลิง" มีดาราประจำคือ "ประกิตจูเนียร์" แสดงอยู่ที่ โรงละครลิง 089-2285774​ วัชระ​ กันรอบรู้
สมเด็จพระสันตะปาปาเกรกอรีที่ 4
สมเด็จพระสันตะปาปาเกรกอรีที่ 4 () ทรงดำรงตำแหน่งพระสันตะปาปาตั้งแต่ ค.ศ. 827 ถึง ค.ศ. 844
สมเด็จพระสันตะปาปาวาเลนตินุส
สมเด็จพระสันตะปาปาวาเลนตินุส (อังกฤษ: Valentine) ทรงดำรงตำแหน่งพระสันตะปาปาในปี ค.ศ. 827
สมเด็จพระสันตะปาปายูจีนที่ 2
สมเด็จพระสันตะปาปายูจีนที่ 2 (อังกฤษ: Eugene II) ทรงดำรงตำแหน่งพระสันตะปาปาตั้งแต่ ค.ศ. 824 ถึง ค.ศ. 827
สมเด็จพระสันตะปาปาปัสกัลที่ 1
สมเด็จพระสันตะปาปาปาสชาลที่ 1 (อังกฤษ: Paschal I) ทรงดำรงตำแหน่งพระสันตะปาปาตั้งแต่ ค.ศ. 817 ถึง ค.ศ. 824
สมเด็จพระสันตะปาปาสตีเฟนที่ 4
สมเด็จพระสันตะปาปาสตีเฟนที่ 4 () ทรงดำรงตำแหน่งพระสันตะปาปาตั้งแต่ ค.ศ. 816 ถึง ค.ศ. 817
สมเด็จพระสันตะปาปาลีโอที่ 3
สมเด็จพระสันตะปาปาลีโอที่ 3 (อังกฤษ: Leo III) ทรงดำรงตำแหน่งพระสันตะปาปาตั้งแต่ ค.ศ. 795 ถึง ค.ศ. 816
สมเด็จพระสันตะปาปาเอเดรียนที่ 1
สมเด็จพระสันตะปาปาเอเดรียนที่ 1 () ทรงดำรงตำแหน่งพระสันตะปาปาตั้งแต่ ค.ศ. 772 ถึง ค.ศ. 795
สมเด็จพระสันตะปาปาสตีเฟนที่ 3
สมเด็จพระสันตะปาปาสตีเฟนที่ 3 () ทรงดำรงตำแหน่งพระสันตะปาปาตั้งแต่ ค.ศ. 767 ถึง ค.ศ. 772
สมเด็จพระสันตะปาปาปอลที่ 1
สมเด็จพระสันตะปาปาปอลที่ 1 (อังกฤษ: Paul I) ทรงดำรงตำแหน่งพระสันตะปาปาตั้งแต่ ค.ศ. 757 ถึง ค.ศ. 767
สมเด็จพระสันตะปาปาสตีเฟนที่ 2
สมเด็จพระสันตะปาปาสตีเฟนที่ 2 (อังกฤษ: Stephen II) ทรงดำรงตำแหน่งพระสันตะปาปาตั้งแต่ ค.ศ. 752 ถึง ค.ศ. 757
สมเด็จพระสันตะปาปาซาคารี
สมเด็จพระสันตะปาปาซะคาริอัส (อังกฤษ: Zachary) ทรงดำรงตำแหน่งพระสันตะปาปาตั้งแต่ ค.ศ. 741 ถึง ค.ศ. 752
สมเด็จพระสันตะปาปาเกรกอรีที่ 3
สมเด็จพระสันตะปาปาเกรกอรีที่ 3 (อังกฤษ: Gregory III) ทรงดำรงตำแหน่งพระสันตะปาปาตั้งแต่ ค.ศ. 731 ถึง ค.ศ. 741
สมเด็จพระสันตะปาปาเกรกอรีที่ 2
สมเด็จพระสันตะปาปาเกรกอรีที่ 2 () ทรงดำรงตำแหน่งพระสันตะปาปาตั้งแต่ ค.ศ. 715 ถึง ค.ศ. 731
สมเด็จพระสันตะปาปาคอนสแตนติน
สมเด็จพระสันตะปาปาคอนสแตนติน (อังกฤษ: Constantine) ทรงดำรงตำแหน่งพระสันตะปาปาตั้งแต่ ค.ศ. 708 ถึง ค.ศ. 715
สมเด็จพระสันตะปาปาซิซินนิอุส
สมเด็จพระสันตะปาปาซิซินนิอุส (อังกฤษ: Sisinnius) ทรงดำรงตำแหน่งพระสันตะปาปาในปี ค.ศ. 708
สมเด็จพระสันตะปาปาจอห์นที่ 7
สมเด็จพระสันตะปาปาจอห์นที่ 7 (อังกฤษ: John VII) ทรงดำรงตำแหน่งพระสันตะปาปาตั้งแต่ ค.ศ. 795 ถึง ค.ศ. 707
สมเด็จพระสันตะปาปาจอห์นที่ 6
สมเด็จพระสันตะปาปาจอห์นที่ 6 (อังกฤษ: John VI) ทรงดำรงตำแหน่งพระสันตะปาปาตั้งแต่ ค.ศ. 701 ถึง ค.ศ. 705
สมเด็จพระสันตะปาปาเซอร์จิอุสที่ 1
สมเด็จพระสันตะปาปาเซอร์จิอุสที่ 1 () ทรงดำรงตำแหน่งพระสันตะปาปาตั้งแต่ ค.ศ. 687 ถึง ค.ศ. 701
สมเด็จพระสันตะปาปาโคนอน
สมเด็จพระสันตะปาปาโคนอน (อังกฤษ: Conon) ทรงดำรงตำแหน่งพระสันตะปาปาตั้งแต่ ค.ศ. 686 ถึง ค.ศ. 687
สมเด็จพระสันตะปาปาจอห์นที่ 5
สมเด็จพระสันตะปาปาจอห์นที่ 5 (อังกฤษ: John V) ทรงดำรงตำแหน่งพระสันตะปาปาตั้งแต่ ค.ศ. 685 ถึง ค.ศ. 686
สมเด็จพระสันตะปาปาเบเนดิกต์ที่ 2
สมเด็จพระสันตะปาปาเบเนดิกต์ที่ 2 () ทรงดำรงตำแหน่งพระสันตะปาปาตั้งแต่ ค.ศ. 683 ถึง ค.ศ. 685
สมเด็จพระสันตะปาปาลีโอที่ 2
สมเด็จพระสันตะปาปาลีโอที่ 2 (อังกฤษ: Leo II) ทรงดำรงตำแหน่งพระสันตะปาปาตั้งแต่ ค.ศ. 681 ถึง ค.ศ. 683
สมเด็จพระสันตะปาปาอกาโธ
สมเด็จพระสันตะปาปาอกาโธ () ทรงดำรงตำแหน่งพระสันตะปาปาตั้งแต่ ค.ศ. 678 ถึง ค.ศ. 681
สมเด็จพระสันตะปาปาโดนุส
สมเด็จพระสันตะปาปาโดนุส (อังกฤษ: Donus) ทรงดำรงตำแหน่งพระสันตะปาปาตั้งแต่ ค.ศ. 676 ถึง ค.ศ. 678
สมเด็จพระสันตะปาปาเดอุสเดดิตที่ 2
สมเด็จพระสันตะปาปาเดอุสเดดิตที่ 2 (อังกฤษ: Adeodatus II) ทรงดำรงตำแหน่งพระสันตะปาปาตั้งแต่ ค.ศ. 672 ถึง ค.ศ. 676
สมเด็จพระสันตะปาปาวิตาเลียน
สมเด็จพระสันตะปาปาวิตาเลียน (อังกฤษ: Vitalian) ทรงดำรงตำแหน่งพระสันตะปาปาตั้งแต่ ค.ศ. 657 ถึง ค.ศ. 672
สมเด็จพระสันตะปาปายูจีนที่ 1
สมเด็จพระสันตะปาปายูจีนที่ 1 () ทรงดำรงตำแหน่งพระสันตะปาปาตั้งแต่ ค.ศ. 654 ถึง ค.ศ. 657
สมเด็จพระสันตะปาปามาร์ตินที่ 1
สมเด็จพระสันตะปาปามาร์ตินที่ 1 () ทรงดำรงตำแหน่งพระสันตะปาปาตั้งแต่ ค.ศ. 649 ถึง ค.ศ. 655
สมเด็จพระสันตะปาปาธีโอดอร์ที่ 1
สมเด็จพระสันตะปาปาธีโอดอร์ที่ 1 () ทรงดำรงตำแหน่งพระสันตะปาปาตั้งแต่ ค.ศ. 642 ถึง ค.ศ. 649
สมเด็จพระสันตะปาปาจอห์นที่ 4
สมเด็จพระสันตะปาปาจอห์นที่ 4 () ทรงดำรงตำแหน่งพระสันตะปาปาตั้งแต่ ค.ศ. 640 ถึง ค.ศ. 642
สมเด็จพระสันตะปาปาเซเวรินุส
สมเด็จพระสันตะปาปาเซเวรินุส (อังกฤษ: Severinus) ทรงดำรงตำแหน่งพระสันตะปาปาตั้งแต่ ค.ศ. 638 ถึง ค.ศ. 630
สมเด็จพระสันตะปาปาโฮโนริอุสที่ 1
สมเด็จพระสันตะปาปาโฮโนริอุสที่ 1 (อังกฤษ: Honorius I) ทรงดำรงตำแหน่งพระสันตะปาปาตั้งแต่ ค.ศ. 625 ถึง ค.ศ. 638
สมเด็จพระสันตะปาปาบอนิเฟซที่ 5
สมเด็จพระสันตะปาปาโบนิเฟสที่ 5 () ทรงดำรงตำแหน่งพระสันตะปาปาตั้งแต่ ค.ศ. 619 ถึง ค.ศ. 625
สมเด็จพระสันตะปาปาเดอุสเดดิตที่ 1
สมเด็จพระสันตะปาปาเดอุสเดดิตที่ 1 (อังกฤษ: Adeodatus I) ทรงดำรงตำแหน่งพระสันตะปาปาตั้งแต่ ค.ศ. 615 ถึง ค.ศ. 618
สมเด็จพระสันตะปาปาบอนิเฟซที่ 4
สมเด็จพระสันตะปาปาโบนิเฟสที่ 4 (อังกฤษ: Boniface IV) ทรงดำรงตำแหน่งพระสันตะปาปาตั้งแต่ ค.ศ. 608 ถึง ค.ศ. 615
สมเด็จพระสันตะปาปาบอนิเฟซที่ 3
สมเด็จพระสันตะปาปาโบนิเฟสที่ 3 (อังกฤษ: Boniface III) ทรงดำรงตำแหน่งพระสันตะปาปาในปี ค.ศ. 607
วิทยาลัยชุมชนภูเก็ต มหาวิทยาลัยสงขลานครินทร์
วิทยาลัยชุมชนภูเก็ต มหาวิทยาลัยสงขลานครินทร์ เป็ยวิทยาลัยชุมชนแห่งแรกของประเทศไทย ตั้งอยู่ที่อำภอกะทู้ จังหวัดภูเก็ต ปัจจุบัน เปิดสอนในระดับปริญญาโท และหลักสูตรอบรมระยะสั้น
เมื่อปี พ.ศ. 2516 ศ.นพ.สวัสดิ์ สกุลไทย์ อธิการบดีมหาวิทยาลัยสงขลานครินทร์ในขณะนั้น ได้ริเริ่มแนวคิดจัดตั้งวิทยาลัยชุมชนขึ้นที่จังหวัดภูเก็ต เพื่อตอบสนองความต้องการของชุมชน และแก้ไขการขาดแคลนบุคลากร โดยได้เริ่มนักศึกษารุ่นแรก เมื่อปี พ.ศ. 2520 ในระดับประกาศนียบัตร ( 2 ปี ) ในสาขาการโรงแรมและการท่องเที่ยว และได้มีพระราชกฤษฎีกาจัดตั้ง "วิทยาลัยชุมชนภูเก็ต" เมื่อปี พ.ศ. 2529
ในช่วงแรกนั้น ใช้สถานที่ของโรงเรียนเทศบาลในการสอน และฝึกปฏิบัติการในสถานปฏิบัติการภายในจังหวัด ต่อมา จึงได้สร้างสำนักงานของวิทยาลัยขึ้นในภายหลัง อย่างไรก็ตาม วุฒิการศึกษาประกาศนียบัตร ( 2 ปี ) ทำให้เกิดความสับสน กับ วุฒิอนุปริญญา ( 2 ปี )ของสถาบันการศึกษาอื่น รวมทั้งมีสถาบันการศึกษาเปิดเพิ่มขึ้นจำนวนมาก ทำให้จำนวนผู้เรียนนน้อยลงอย่างมาก วิทยาลัยชุมชนภูเก็ตจึงปรับหลักสูตรจาก ระดับประกาศนียบัตร (2 ปี) เป็นหลักสูตรอนุปริญญา (3 ปี) แต่ก็ไม่สามารถแก้ไขปัญหาเดิมได้ จึงได้งดรับนักศึกษาตั้งแต่ปี พ.ศ. 2540
ในปัจจุบัน วิทยาลัยชุมชนภูเก็ตได้เปิดสอนหลักสูตรอบรมระยะสั้น และหลักสูตรในระดับปริญญาโท
รายชื่อเครื่องบินของการบินไทย
ณ วันที่ 5 พฤษภาคม พ.ศ. 2561 การบินไทย มีเครื่องบินประจำการที่ทำการบินอยู่รวม 84 ลำ
อำเภอเมืองสิงห์บุรี
เมืองสิงห์บุรี เป็นอำเภอหนึ่งใน 6 อำเภอของจังหวัดสิงห์บุรี
อำเภอเมืองสิงห์บุรีตั้งอยู่ทางทิศตะวันออกตอนกลางของจังหวัด มีอาณาเขตติดต่อกับเขตการปกครองข้างเคียง ดังนี้
อำเภอเมืองสิงห์บุรีแบ่งเขตการปกครองย่อยออกเป็น 8 ตำบล ได้แก่
ท้องที่อำเภอเมืองสิงห์บุรีประกอบด้วยองค์กรปกครองส่วนท้องถิ่น 8 แห่ง ได้แก่